
însemnarea editorului 



Nesfârşita iubire de oameni a lui Dumnezeu a binevoit a descoperi un 
necunoscut şi ascuns dar ales rob al Său, care a avut o credinţă neclintită şi o dragoste 
înflăcărată pentru Hristos Cel fără de păcat, Căruia Ii slujea cu toată inima sa. Este vorba 
de pururea-pomenitul frate în Hristos, Anastasie (în limba greacă anastasie = înviere), care 
a locuit într-un sat din Macedonia noastră (cea grecească) şi care s-a mutat din Biserica 
luptătoare la cea biruitoare pe 30 august 2004. 

Voind Domnul să descopere pe lucrătorul virtuţii, ca să ne întărească 
duhovniceste si să adeverească că „Iisus Hristos ieri si astăzi si în veac Acelaşi este" 

5 5 77 55 5 

(Evrei 13, 8) şi că „fără Mine nu puteţi face ceva" (Ioan 15, 5), a trimis lângă el un om 
iubitor de Hristos care, în desele sale vizite făcute bolnavului Anastasie, punea diferite 



Pagina 3 



întrebări ca să se folosească duhovniceşte. Văzând însă că spusele lui aveau înţelepciune 
şi har dumnezeiesc, nota pe hârtie răspunsurile pe care le dădea acest om luminat de 
Dumnezeu, ce avea cugetare mucenicească. 

După îngroparea binecuvântatului Anastasie, acel iubitor de Hristos şi-a pus 
notiţele într-o ordine pentru folosul său personal. Dar, cu voia lui Dumnezeu, a luat la 
cunoştinţă de această lucrare plăcută lui Dumnezeu editura „Orthodoxos Kipseli" (Stupul 
Ortodox) şi, în urma înţelegerii făcute cu fratele ce s-a ostenit pentru alcătuirea ei, a 
considerat că este de folos să vadă lumina publicităţii spre slava lui Dumnezeu Celui în 
Treime, spre cinstea robului Său, Anastasie, şi spre folosul cititorilor bine intenţionaţi. 

O lucrare care cere rugăciune este nu numai faptul de a cerceta aceste 
experienţe luminate, ci şi cel de a încerca de a pune în practică cele pe care într-un chip 
dumnezeiesc ni le oferă cel împodobit cu darurile, virtuţile şi roadele Duhului Sfânt, robul 
Său Anastasie, care a împlinit cu fapta poruncile Evangheliei şi care a trăit în această viaţă 
trecătoare ca un cetăţean al Cerului. 

Exprimăm calde mulţumiri fratelui în Hristos, care a salvat o parte din 
tezaurul duhovnicesc al celui adormit, şi ne rugăm ca să primească de la Domnul răsplată 
îmbelşugată pentru osteneala şi milostenia duhovnicească făcute din dragoste. 

„Pe toate le dă Duhul Sfânt: izvorăşte proorocii, sfinţeşte pe preoţi, pe cei 
necărturari i-a învăţat înţelepciune, pe pescari teologi i-a arătat; toată rânduiala Bisericii o 
plineşte. Cel Ce eşti de o fiinţă şi de un scaun cu Tatăl şi cu Fiul, Mângâietorule, slavă 
Tie!". 

a 

(Stihiră idiomelă de la Vecernia Cincizecimii) 

Anastasie Malamas (1929 - 2004) 



„Ci Dumnezeu Şi-a ales pe cele nebune ale lumii, ca să ruşineze pe cei 
înţelepţi; Dumnezeu Şi-a ales pe cele slabe ale lumii, ca să le ruşineze pe cele tari; 
Dumnezeu Şi-a ales pe cele de neam jos ale lumii, pe cele nebăgate în seamă, pe cele ce 
nu sunt, ca să nimicească pe cele ce sunt, ca nici un trup să nu se laude înaintea lui 
Dumnezeu." (1 Corinteni 1, 27-29). 

Cele de mai sus se potrivesc smeritului şi mult-pătimitorului Anastasie care, 
prin credinţa sa în Hristos cea lucrătoare, a primit multe harisme cereşti. El s-a născut în 
decembrie 1929 în Kokalu, un sat mic aflat lângă lacul Volvis. De mic copil el a intrat în 
lupta pentru supravieţuire, căci a rămas orfan de tată încă de la vârsta de 3 ani. La început 
a fost cioban de oi, apoi a lucrat la câmp, mai târziu în construcţii. A fost şi hamal (în 
depozite), grădinar, zarzavagiu ambulant. 

Aşa cum spunea el însuşi, la vârsta de 16 ani, s-a gândit pe care drum să 
apuce. De atunci s-a dedicat lui Hristos şi lucrării poruncilor evanghelice simţindu-se deja 
„încorporat". Atunci când se întâlnea pe munte cu un alt cioban credincios, Neoclis pe 
nume, se salutau unu pe altul cu următoarele cuvinte: 

- II iubeşti pe Hristos? 

- Da, II iubesc! 

Cu prima ocazie, el a vândut o piele şi şi-a cumpărat Noul Testament. Această 
carte îi devenise atât de dragă, încât suferea şi plângea pentru ea. Era atât de pătruns de 

învăţăturile ei, încât atunci când vorbea, cita întotdeauna un pasaj din Evanghelie. Două 
dintre capitole, Fericirile din Evanghelia lui Matei şi capitolul 14 de la Ioan le spunea 
chiar pe de rost, cu vocea sa copilărească: „Să nu se tulbure inima voastră... Credeţi în 
Dumnezeu, credeţi si în Mine... în casa Tatălui Meu multe locaşuri sunt...". 

Simţea o dragoste deosebită pentru Biserică, pentru slujbele ei, pentru Tainele 
ei. Adorarea lui Dumnezeu este dor nepotolit", spunea el. Simţeai odihnă sufletească 
chiar şi numai când îl priveai, deoarece vorbea pilda vieţii lui. Era blând, fară de răutate, 
harnic, compătimitor. Deoarece trăise în munţi încă de mic copil, înţelegea pasajele din 
Evanghelie fară să se silească, mai ales parabolele care au legătură cu viaţa de ţăran, şi 
dădea pilde din natură într-un chip minunat. Era cu adevărat un învăţat-de-Dumnezeu, 
căcu la şcoală nici măcar 3 clase nu a apucat să termine. Spunea lucruri care te făceau să 
crezi că citise Părinţii Bisericii, în timp ce el nu citea decât din mult iubita sa carte a 
Noului Testament. Şi nu numai că spunea, dar punea şi în practică, cu ajutorul rugăciunii, 
cele pe care le citea. Adeseori spunea: „Ah, Dumnezeul meu, curăţeşte-mă de cele ascunse 
şi fără voie ale mele" (Psalmi 18, 13). La fel şi din Pateric: „Doamne, de cele ascunse ale 
mele curăteste-mă, ca să nu mă ruşinez în rugăciunea mea!". 

5 5* 5 O 

La vârsta de 40 de ani s-a îmbolnăvit de diabet. A primit această boală, cu 
toate complicaţiile ei, ca pe o deosebită binecuvântare de la Dumnezeu. Nu şi-a întrerupt 
munca, în ciuda regimului special (injecţii cu insulină, dietă severă, dese controale la locul 
de muncă), ci, dimpotrivă, a lucrat din greu până la vârsta de 67 de ani cu sapa, cu lopata, 
udând grădinile pe care le lua în arendă, căci el însuşi nu avea ogoare. Când venea vremea 
recoltei, mergea prin sat cu un car, iar mai apoi cu un cărucior cu tri roţi, pe care îl 
împingea cu mâna, strigând cu vocea sa copilărească şi făcând reclamă zarzavaturilor 
sale. întotdeauna punea în sacoşa celui care cumpăra mai mult decât cântărea. Pe lângă 
aceasta, mergea la cei nevoiaşi şi le lăsa pe ascuns cele mai bune roade ale truei sale. 

De multe ori cădea în comă din pricina hiperglicemiei sau, dimpotrivă, a 

hipoglicemiei, după care era internat în spitale. Din pricina angiopatiei diabetice i s-a 
cangrenat piciorul stâng, pe care apoi i l-au tăiat de sub genunchi. După puţin timp a orbit. 
Astfel a fost ţintuit la pat petrecând ultimii 7 ani ai vieţii sale închis în camera sa, „singur 
cu Singurul Dumnezeu". Se deplasa numai în interiorul casei sale cu ajutorul unui 
cărucior. Intre timp i-au apărut şi la celălalt picior ulceraţii, umflături, degetele i s-au 
înnegrit din pricina cangrenei. Toate acestea îi provocau dureri insuportabile. Odată a 
simţit o durere atât de mare în picior, de parcă i l-ar fi tăiat cu fierăstrăul. Şi pe lângă 
aceasta, nu lipseau durerile nici de la cel amputat. însă, atunci când îl întrebai ce face, el 
răspundea: „Mai bine aici înăuntru, decât să fac păcate în piaţă, pălăvrăgind sub platan". 

Si astfel, în linişte, se aduna în sine si se dăruia cu totul iubitei sale 
îndeletniciri, rugăciunea, care îl atrăgea ca un magnet. 

Era atât de atent la cuvinte, încât niciodată nu a judecat. Acesta, care atâţia ani 
nu a băgat ceva dulce în gura sa, nu numai că nu a rostit vreodată vreun cuvânt amar 
împotriva, dar nici măcar vreo umbră de defăimare nu a lăsat asupra cuiva. Şi toate 
acestea le făcea fară să se silească, fară să se faţărnicească. Ai fi spus că avea în mintea sa 
sfaturile Sfântului Apostol Pavel către Timotei şi cele către Tit, dar pe care nu le citise: 
„Să fii treaz în toate, rău-pătimeşte, fă lucru de evanghelist, să fii neagonisitor de câştig 
urât, îngăduitor, blând". 

în fiecare dimineaţă asculta (de atunci de când a încetat să mai lucreze, pentru 
că mai înainte se scula foarte dimineaţă), la postul de Radio Lidia, viaţa sfântului zilei şi, 
auzindu-1, se smerea şi se minuna de pătimirile sfinţilor. „Iată cât de vie este credinţa 
noastră!", spunea el. Apoi, ascultând troparul sfântului, se bucura. Era cuprins de 
întristarea dătătoare de bucurie. 

In ultimele luni ale vieţii sale, complicaţiile bolii lui îndelungate l-au silit să 
se interneze în mai multe spitale. Suferea de edem pulmonar cu dispnee, atacuri de 
anghină pectorală, infarcturi şi de dureri aproape insuportabile la piciorul cangrenat. Din 

pricina glicemiei, pe care trebuia să o regleze adeseori cu insulină şi a analizelor ce era 
nevoit să le facă, a trebuit să fie găurit de mii de ori cu injecţii. De multe ori a fost dus cu 
targa la spitalul de urgenţă. Iar după ce se făcea puţin bine, o lua de la început. 

Directorul unei clinici de cardiologie spunea cu uimire „Am văzut de multe ori 
la acesta o ameliorare neaşteptată", însă pe chipul sărmanului Anastasie, din pricina 
nenumăratelor internări în spitale, a deselor transportări cu targa şi ambulanţa, se vedeau 
semnele oboselii, precum şi sentimentul că îi oboseşte pe ceilalţi, mai ales că era ţintuit în 
cărucior, dar totodată şi roadele Duhului Sfânt: dragostea şi interesul pentru ceilalţi, 
credinţa, îngăduinţa, răbdarea, înfrânarea. Infrânarea în toate, în vorbire, în hrană, care în 
cazul său era si medicamentul său. 

Ţinea posturile, iar atunci când trebuia să se împărtăşească, aşa cum îi 
rânduise duhovnicul, aştepta flămând până venea preotul după terminarea slujbei Sfintei 
Litrughii. Deşi suferea mult din pricina diabetului, cu toate acestea aştepta cu ardoare 
Sfânta împărtăşanie, prin care, aşa cum spunea el, „primim de la Hristos porţia (de har)". 

Şi, după ce s-a curăţit, prin răbdare, ca aurul în cuptorul necazurilor, a ajuns să 
spună, în ultimele zile ale vieţii sale: „Ah, Dumnezeul meu, mântuieşte-mă! Ah, 
Dumnezeul meu, iartă-mă! Dă-mi putere şi curaj ca să port Numele Tău în inima mea! Ah, 
nimic altceva nu mai vreau...". Iar în zilele ce au urmat nu s-a rugat pentru sine, ci spunea 
cu o voce rugătoare, în timp ce isonul (ison = sunet prelungit, folosit în scopul 
acompanierii unei melodii vocale sau instrumentale) era ţinut de zgomotul pe care îl făcea 
aparatul de oxigen: „Ah, Dumnezeul meu, mântuieşte omenirea... Dumnezeul meu, 
mântuieşte omenirea... mântuieşte omenirea...". In timp ce spunea acestea, părea că se află 
în altă parte. 

Iar acum, acolo unde te afli în bucuria cerească, bunule şi mult-răbdătorule 
frate în Hristos, Anastasie, tu, care nu ai cunoscut bucuriile deşarte ale acestei lumi, ci 

darurile harului, roagă-te şi pentru noi, cei puţin-credincioşi şi sărmani! 



#31 

Câteva date biografice 

Anastasie s-a născut în anul 1929. In 1932 a murit tatăl său în vârstă de 37 de 
ani, din pricina pneumoniei. Acesta (tatăl) era de origine din satul Sholari din Tracia. Era 
cinstitor de Dumnezeu şi se îngrijea mult de biserica satului. Mama (lui Anastasie) sa era 
şi ea din Tracia, din staul Nihori, lângă redestos, şi a născut 6 copii. 

Anastasie povesteşte: 

„De mic copil am suferit mult. Eram de doi ani şi purtam fustiţă, căci aşa ne 
îmbrăcau atunci, când am căzut peste o pirostrie (Ustensilă de gospodărie făcută dintr-un 
cerc sau dintr-un triunghi de fier, sprijinit pe trei picioare, pe care se pun căldarea, ceaunul 
sau oala la foc). Pe atunci nu aveam medicamente... nimic... Cu metode practice m-au 
vindecat. 

Fiindcă eram 5 orfani, pe mine cel mai mic m-au dat unei familii dintr-un sat 
învecinat ca să mă înfieze. Fratele meu geamăn a fost foarte vioi încă de la naştere. 
Aceluia îi spuneau voinicul iar mie pricăjitul, deoarece eram ca o mortăciune. Pe acela, 
mama îl alăpta iar pe mine mă trecea cu vederea. însă, tatălui meu i se făcea milă de mine 
şi-i spunea mamei: Dă-i şi acestuia să sugă, ca să ia puţin aluat. Şi-mi dădea puţin 
untdelemn amestecat cu zahăr. 

încă de mic am fost dispreţuit. Dar în cele din urmă a murit fratele meu, deşi 
era foarte sănătos, şi am rămas eu. Câtă lume a trecut pe acest pământ... Ce sunt anii? Ca 

o zi, ca un val... Să spunem: Greşit-am, Doamne, iartă-ne! Iarbă suntem. 

Apoi, mama mea m-a dus la acea familie care nu avea copii, ca să fiu înfiat. 
Acolo, ea mi-a dat o bucăţică de pită dintr-o tavă pe care o adusese cu ea şi astfel s-a făcut 
înfierea. Cred că aveam 2 ani şi jumătate atunci când m-au dat în mâini străine. Tatăl meu 
vitreg m-a luat ca pe un căţeluş care abia deschisese ochii, ca să mă ducă în celălalt sat. 
M-a dus direct la cafenea. Acolo era 4 - 5 săteni, cărora tatăl meu vitreg le-a spus că mă 
înfiase. Apoi, m-a dus la casa mea, m-a arătat femeii lui şi mi-a spus: <Ei să-i spui mamă, 
iar mie tatăl Da?> <Da.> 

Insă, această femeie era ca oaia care nu-şi primeşte mieluşeii să sugă după ce 
îi fată. Mă bătea fară milă. Intr-o zi, atât de tare m-a bătut, încât scândurile barăcii s-au 
umplut de sânge. După puţin timp a venit bărbatul ei. Ce s-a întâmplat? m-a întrebat 
el, M-a bătut mama. Atunci a început şi el s-o bată. După mai multe bătăi ca acestea, nişte 
vecini au înştiinţat-o pe mama (cea adevărată), spunându-i: Fugi repede, că aceea îţi 
omoară copilul. Atunci a venit mama şi m-a luat pe ascuns din curte, aşa dezbrăcat cum 
eram. A doua zi a venit tatăl meu vitreg ca să mă ia din nou, dar mama m-a ascuns. 

Toată viaţa mea, de atunci de când eram ciobănaş şi până acum, este plină de 
lucruri minunate. Casele noastre erau vechi, turceşti, ca nişte grajduri. Pereţii erau făcuţi 
din nuiele împletite şi tencuiţi cu bălegar, lut şi paie. Pe atunci viaţa era simplă. Mai 
demult, oamenii ascultau seara doar o poveste şi adormeau foarte mulţumiţi. Acum însă 
nimic nu-i mulţumeşte. Atunci trăiam ca nişte oameni sălbatici, în mijlocul primejdiilor. 

Odată, au uitat otrava de şoareci în panacod (scândură lată cu scobituri în ea, 
în care se puneau bucăţi de aluat ca să crească, pentru ca apoi să fie băgate în cuptor) şi 
puţin a lispit să nu ne otrăvească. Şi ce mâneam? Mămăligă, ulei de susan cu zahăr. Era ca 
halvaua. Când eram mic, mă trimiteau cu porcii la baltă, în noroi. Acolo beam apă tulbure 
rămasă de la ploaie. Uneori când nu aveam pahar, băgăm papucul meu de cauciuc în acea 
apă şi beam... Numai de Paşti mâneam puţină carne şi atunci când tăiam vreun porc. Intr-o 

vreme mâneam şi ţipari de baltă. Frcutele noastre erau perele sălbatice, murele, strugurii... 
Creşteam în mărăciniş ca vulpile. Umblam desculţ prin noroi. Intr-o zi, să fi fost de vreo 
15 ani, am băgat porcii în baltă. Şi fiindcă mă cuprinsese somnul, am tăiat o trestie, am 
înfipt-o în pământ, ca să mă apere de soare, m-am întins şi am adormit cu capul pe mână. 
Când m-am sculat, mâna mi se umflase şi se înnegrise. Mă durea tare. Ai mei s-au chinuit 
mult până m-au tămăduit". 



Vârsta copilăriei 



Când eram cioban, aveam 130 de oi. Ciobanul nu doarme, ci veghează 
precum Hristos. Atunci când vor să fugă, oile strâng clopoţelul la gât, ca să nu se audă, şi 
astfel se depărtează... Satana le îndeamnă să facă aşa, ca sa le mănânce lupul. Când se 
risipesc, ele aleargă în sus. Intr-o noapte am adormit şi oile au fugit. Când m-am deşteptat 
şi am văzut că oile nu mai sunt, am alergat repede în deal. Când lupul răpeşte oaia, o 
apucă de gât, o bate cu coada şi astfel o poate duce cu uşurinţă. 

Intr-o zi, pe când eram de vreo 16 ani, în timp ce păşteam oile, mă gândeam 
ce drum să apuc: al virtuţii sau al răutăţii. Atunci am îngenuncheat şi am jurat lui 

Dumnezeu să urmez drumul virtuţii, fiindcă mi-am adus aminte de cele pe care ni le 
spunea dascălul Ioanis Miţandonis. Şi de atunci urmez acest drum. 

Mie îmi plăcea foarte mult să mă îngrijesc de oi şi să mă rog. Adeseori eram 
cuprins de umilinţă şi plângeam nemângâiat pentru credinţă, deoarece ea este ca o funie 
care ne ţine şi pe care diavolul încearcă să ne-o taie. 

De la vârsta de 4 ani am început să dau în strungă. Am văzut multe... Suntem 
nişte ticăloşi... 

De la vârsta de 6 - 7 ani am început să merg cu porcii la păscut. Iarnă... 
îngheţam de frig... Dar ce puteam să fac? 

Atunci când eram mici, nu mâneam din farfurii, ci stăteam lângă foc şi 
mâneam cu toţii mămăligă dintr-o tavă. încă de mic copil mi-am dorit să vorbesc numai 
cu cei bătrâni. Tot ce auzeam păstram înăuntrul meu. 

Nu ştiam ce înseamnă oboseala. Coboram în văioage, luam în spate câte o 
sarcină de lemne şi urcam până sus. Ciobanul, atunci când de dimineaţă este udat de 
ploaie, nu are timp să-şi pună hainele la uscat, ci şi le usucă pe el noaptea. 

încă de mic am fost curajos. Odată, o căţea m-a muşcat atât de tare, încât mi-a 
rupt o bucată de carne. Mi-au legat piciorul cu o cârpă murdară. Iată semnul... 

Eram cam de 6 -7 ani când eu cugetam în sinea mea că omul după moarte 
dispare, se pierde. Dar credinţa pe care o aveam m-a ajutat. Eram sărac şi făceam toate 
muncile, la câmp, la animale. 

In perioada secerişului, seara, după ce terminam lucrul, nu mâneam. Odată, 
când femeia mea s-a îmbolnăvit şi a trebuit să meargă la spital, am luat copiii, i-am dus în 
magazia unde lucram şi i-am lăsat acolo. Iar eu căram în spate poveri de câte 120 de 
ocale. 

Odată, când eram mic, am dormit pe un şarpe. Atunci când răsare porumbul, 

stăncuţele merg şi mănâncă sămânţa, iar acela se usucă. Aşadar, dormeam pe o viperă ce 
era pe jumătate băgată îm pământ. Vipera nu te iartă. Altădată, un sătean de-al nostru 
stătea sus pe un car şi de jos i-au aruncat un snop. Atunci un şarpe 1-a muşcat, dar până să- 
1 ducă în sat, a murit. Să nu calci niciodată pe un şarpe. Consideră aceasta o jignire, 
deoarece are multă mândrie, şi atunci sare la tine. 

Am învăţat multe lucruri despre animale. Lupul, atunci când se îndulceşte de 
carne de om, devine foarte sălbatic. Pândeşte catârul când doarme şi se năpusteşte asupra 
lui. Odată, când aveam vreo 9 ani şi păşteam oile, am văzut cum un şacal s-a repezit la un 
catâr şi-1 strângea de gât ca să-1 sugrume. Dar oamenii, de când Dumnezeu le-a poruncit 
„Stăpâniţi pământul", au devenit şi mai sălbatici. Junicea nu se teme de nimic. Pentru ea, 
moartea este o muscă, un tăun. Dacă o înţeapă, ridică coada în sus şi înnebuneşte. Vulpea 
hipnotizează găinile. 

Când eram mici nu ne temeam de nimic, orice am fî întâlnit. După ce m-am 
eliberat din armată, am mai fost 2 ani cioban, după care am început să lucrez ca zidar cu 
diferiţi meşteri. 

La scoală am mers doar 3 clase, dintre care una n-am terminat-o deoarece 6 
luni am fost foarte bolnav, tuşeam mereu. Dascălul nostru era foarte sever, ne bătea. Dar 
mai târziu, când a îmbătrânit, ne aduna sub platan şi ne spunea istorioare. într-o zi ne-a 
spus istoria vieţii lui David, care a fost cioban. Ne-a povestit cum a ajuns apoi împărat şi 
purta o haină care avea toate culorile pământului. Ne spunea multe istorioare din Biblie. 
Odată, ne-a povestit şi despre fratele său, care fusese cuprins de melancolie şi căruia i-au 
spus să rostească: „Doamne Iisuse Hristoase, miluieşte-mă pe mine păcătosul^. 

îmi plăcea să vorbesc cu cei bătrâni şi toate câte le auzeam de la ei mi le 
însuşeam, deveneau averea mea. 

In timpul războiului din 1944, trenul de călători venea de fiecare dată încărcat 
cu soldaţi nemţi şi bulgari. Atunci, partizanii, care stăteau de pândă, deschideau focul 

asupra lor. Pistoalele se auzeau ca orăcăitul broaştelor. Era prăpăd mare... Locomotiva 
lăsa vagoanele acolo şi pleca. Apoi nemţii, drept răzbunare, au distrus acoperişul şcolii şi 
au dat foc la case. Eu mi-am pus o căciulă în cap şi am tras-o pe urechi. Şi fiindcă 
gloanţele treceau pe lângă mine şuierând, m-am aruncat într-un şanţ. După aceea, am 
plecat în munţi. Acolo, într-o seară, fratele meu mi-a spus: 

- Nu vrei să te duci până în sat ca sa aduci nişte pâine? 

- Mă duc. 

Pe atunci aveam doar 14 ani. Când am ajuns în sat, am văzut o lumină la o 
casă, am intrat şi am cerut puţină pâine. Ei însă mi-au dat şi roşii, după care eu am plecat 
spre munte fară să mă ascund, căci nu ştiam ce înseamnă frica. 

Atunci când am coborât din sat în Maditos, eram de vreo 35 de ani. Aici 
lucram împreună cu diferiţi meşteri la construcţii de case. Unul dintre meşteri înjura mult. 
Tot timpul striga, până şi hoţ m-a făcut. O, de-ai crăpa odată, ca să scap de tine!, îmi 
striga el adeseori. Dar eu tăceam şi căram pe umăr găleţile cu mortar. Se întărâta 
împotriva mea, însă se întărâta şi împotriva lui Hristos Cel tară de păcat şi-L înjura. Dacă 
m-aş fi enervat, aş fi plesnit, însă eu nu ştiam ce înseamnă mânie. Nu ştiam să iau în nume 
de rău, să comentez, să judec. Când termina, nu spunea nici măcar un mulţumesc, însă eu 
nu-1 vorbeam de rău la ceilalţi. într-o zi, când turnam o placă, acesta frigea un miel. Când 
am terminat, m-a chemat să mănânc, dar eu l-am refuzat pentru că era vineri. Am mâncat 
măsline. De atunci, de când nu am vrut să mănânc carne de miel, a început să mă 
prigonească şi mai mult. înjurături şi altele... Şi aceasta o făcea pentru că vedea că sunt 
fară de răutate. Dar să vezi cum s-au întors lucrurile, cum le-a rânduit Dumnezeu! După 
mulţi ani, o rudă de-a lui a venit la mine şi şi-a cerut iertare, după care a început să mă 
întrebe despre Evanghelie şi despre Biserică. Şi astfel s-a întors la credinţă. 

Despre dispreţuire şi ispite 



Anastasie, pentru a-şi putea vinde zarzavaturile sale, stătea în faţa 
magazinelor, la colţuri sau mergea pe străzi cu un cărucior, strigând cu vocea lui 
copilărească: „Veniţi! Avem praz, ţelină, roşii!" 

Pe cei care cumpărau îi lăsa să aleagă şi pe deasupra le mai punea câte ceva în 
sacoşă. Intr-o zi, o femeie a cumpărat vinete. I-a venit foarte greu când acea femeie i-a 
spus că vinetele pe care le luase altădată de la el aveau sămânţă multă şi mare. Atunci, el 
i-a dat şi alte zarzavaturi, căci considera un păcat faptul că vinetele nu-i plăcuseră femeii. 
O altă femeie, care tot încerca roşiile, şi căreia el i-a spus cuviincios „Ce se va întâmpla 
dacă toţi vor face aşa? ", a început să strige la el: Voi, ăştia, care faceţi cruci mari!... 

Altădată vindea bob în faţa unui magazin. De îndată ce proprietara 1-a văzut, a 
început să strige la el şi 1-a alungat, deşi în magazinul ei nu se vindeau zarzavaturi. 

Dar el ce făcea în astfel de situaţii? Tuturor celor care îl nedreptăţeau le lăsa 
pe ascuns în faţa uşii zarzavaturile cele mai bune şi mai proaspete. 

Anastasie spunea: 

Gura lumii este ca un vulcan. Dar, vai vouă, când va spune cuvinte bune 
despre voi! Insă şi atunci când te lupţi cu nedreptatea, fiind hărţuit mereu de oameni, 
lucrul acesta te secătuieste. 

Cu unul m-am luat la ceartă pentru că îi pieriseră nişte iepuri ce mâncaseră pe 
un ogor stropit de mine. Vrând să-mi cer iertare, m-am dus şi i-am lăsat pe ascuns cele 
mai bune zarzavaturi. 

Sunt unii care au învăţat numai să ia, dar care nu vor să recunoască facerea de 

bine. 

într-o zi, pe când mă întorceam cu carul de la ogor, trei tineri mi-au blocat 
drumul şi au început să-şi bată joc de mine: Moşule, bălegarul se cumpără?, m-au întreba 
ei. 

Ei, lumea este într-o fierbere... Aici se petrece ceea ce s-a spus: „m-au urât în 
zadar". Insă, atacurile oamenilor răi numai rugăciunea le poate risipi. Numai ea 
desfiinţează nedreptatea. Dacă rugăciunea mea se face cu întristare, atunci cei ce mă 
nedreptăţesc pătimesc ceva rău. De aceea trebuie să iei aminte să nu se înrădăcineze ura 
înăuntrul tău. Nu. Dacă voi cădea cu întristare la rugăciune, voi pricinui rău celuilalt. Dar 
nu trebuie să facem rău celuilalt. Eu mă rog nemângâiat, iau greşeala asupra mea, cer 
puţină mângâiere, iertare... Atunci când sunt dispreţuit, mă consider păcătos şi încep: 
,Jartă-mă, Doamne! Iartă-mă..." 

Oricât ai întreba de ce te afli în haos, nu o vei scoate la capăt. Numai atunci 
când vom muri, vom fi egali. Toate sunt ca o zi. Chiar şi de 100 de ani să fii, ţi se va părea 
că ieri ai venit în lume. Nădejdile noastre să fie îndreptate spre cealaltă viaţă, cea veşnică. 
Dacă lui Dumnezeu I se va face milă de noi, acolo nu va fi sfârşit. 

Eu nu ştiu să fi făcut vreo faptă bună, ci numai că am rănit această Lumină de 
dinaintea mea. Pentru că şi eu, până la 16 ani, am făcut multe neorânduieli copilăreşti 
(Anastasie îşi amintea cum arunca pisici de pe nişte case vechi turceşti şi considera 
aceasta un mare păcat). 

Pe toţi să-i vedem mai buni decât noi. Să ne rugăm pentru toţi. Să nu-ţi 
împroprietăreşti răul. Mulţi cred în mamona. Vor să câştige fără osteneală. Dar astfel 
pleacă binecuvântarea. Deoarece Scriptura spune că întru sudoare să-ţi câştigi pâinea. Iar 
nu să câştigi mulţi bani fără osteneală. Aceştia vor să aibă robi care să slujească 
intereselor lor. 

Noi nu trebuie să facem rău celor care ne fac rău, căci după aceea vom avea 
„canon" pentru toată viaţa, va fi o piedică în rugăciune. Deoarece ei se află în noroi, vor 
să ne tragă şi pe noi în jos. Noi suntem datori să-i iubim pe toţi. 

Ceasul cel rău îşi ia partea sa, chiar şi de la creştini. Omul este un nimic. Dacă 
se sălăşluieşte înăuntrul său gândul cel rău, îl poartă cum vrea şi-1 va face robul său. 

Să nu-ţi faci din răutate o proprietate, să nu o cultivi, căci înseamnă 
necredinţă. Dacă crezi, esti menţinut într-o logică normală. Dacă ceva nu-ti reuşeşte asa 

cum îţi doreşti, îngroapă învinuirea celorlalţi. Se interzice cu asprime (să arunci vina 
asupra altora, ca un copil). 

Pe vrăjmaşul nostru (omul care ne face rău) să-1 ridicăm la înălţime, iar noi, la 
picioarele lui; să-L rugăm pe Dumnezeu să-1 ierte. Să-1 cinsteşti pe vrăjmaşul tău. 
Credinţa noastră nu este ceva sec, ci înseamnă a nu strica inima celuilalt. Cu cât crezi mai 
mult în Dumnezeu, cu atât nu vrei să vatămi sufletul celuilalt. Nu spune Scriptura 
„Rugaţi-vă pentru cei ce vă prigonesc"! Dacă vei primi iluminare de sus, să spui: „Ah, 
Dumnezeul meu!". Vei suferi şi vei plânge pentru Evanghelie. 

Atunci când mă împresurau nedreptăţile, făceam rugăciune. Când vedeam 
nedreptate şi nu puteam s-o opresc, îngenuncheam şi strigam: „Iartă-măăăă, 
Doamneeeel". Şi astfel îmi trecea întristarea. Pentru că rugăciunile ajung sus. Rugăciunea 
pe toate le dizolvă şi atrage bunătatea lui Dumnezeu. O, de-ai crăpa odată, satano! Dacă 
oamenii se poartă urât cu mine, mă sileşti să mă învinuiesc pe mine însumi. Dacă nu, îmi 
pricinuieşti vătămare. Dacă cineva îmi va greşi, îi voi atârna la gât o salbă de rugăciuni. 
Cu rugăciunea le rezolvi pe toate. 

Dacă mă cert cu cineva, pierd bunătatea lui Dumnezeu. Să nu mâhneşti pe 
cineva, căci altfel vei fi târât de vrăjmaşul. în măsura în care îl iubeşti pe Dumnezeu, să-1 
cinsteşti şi pe aproapele tău. Virtutea creştinului este probată în încercări, în răbdare... 
Există creştini care plâng pentru că nu s-au îmbolnăvit. 

Mai demult îl cunoşteai pe cel care era împotriva lui Dumnezeu, acum însă 
nu-1 cunoşti. Dacă vei ieşi afară şi vei vorbi despre Dumnezeu, toţi te vor batjocori. Satana 
îşi cere drepturile lui. Dintru început a făcut aşa. 

Eram ironizat atât la lucru, cât şi atunci când stăteam în piaţă. „Bre, şi 
adormitul ăsta!...", îi auzeam spunând despre mine, dar eu nu ştiam să-i iau în nume de 
rău. ,J)e ce nu te distrezi? De ce nu ieşi în lume?", mă întrebau ei. Eu însă în sărbători 
mergeam numai la biserică, nu ştiam altceva. Odată le-am spus: Voi aţi văzut vreodată în 
icoane ca un sfânt să râdă? 

Altădată cineva, fără să asculte ceea ce voiam să-i spun, a început să strige la 
mine: ,M-am lămurit cu voi... Şi mai faceţi şi cruci mari". Uneori puterea celui viclean 
stăpâneşte. Dacă însă vom intra în societate, aşa cum plănuiesc aceştia, sigur ne vom 
abate de la Evanghelie. Noi să credem în ea (Evanghelie) şi vom fi cei mai sănătoşi 
duhovniceşte. Să nu spui niciodată că ţi-ai pierdut dreptul, pentru că aceasta te va 
răsturna. Dacă se va cuibări înăuntrul tău „De ce să-mi pierd dreptul?", atunci vei deveni 
alt om, va pleca harul. Scopul nostru este să dobândim Lumina. Aceasta este cea mai bună 
avere. Fie ca rugăciunea să le dizolve pe toate! Stăpânirea întunericului este trecătoare. 
Uneltirile lui nu au lumină. Cea mai mare avere este să stăm lângă Hristos cu răbdare, să 
nu ne clătinăm. Atunci vei fi cel mai fericit om. 

Atunci când vorbim, totdeauna cădem (păcătuim). Odată, în sat, o femeie 
foarte nervoasă a început să ne ocărască şi ne-a spart cu pietre toate geamurile. A venit 
poliţia şi ne-a întrebat: Să facem reclamaţie? „Nu", le-am răspuns. Să mergi la poliţie 
numai dacă eşti vreun episcop şi este defăimat clerul prin ziare. Atunci da, pentru tine 
însăţi însă nu. Tu întoarce-le spatele cu un zâmbet rece şi pleacă departe. 

Cei care cred în satana sunt tulburaţi, căci îi ajută cu lumină satanică, îi ridică 
la înălţime. „Luminează" masele cu energii satanice ca să atragă omenirea în întuneric. 
Insă aceştia nu au luminare. Căci de unde să o aibă? Din aiureala lor? In timp ce ceilalţi 

sunt luminaţi de sus. 

Nu te lua după lume, dar nici nu te purta cu asprime cu oamenii. Căci altfel 
vei fi stăpânit de cruzime. Fă-te uneori că nu ştii nimic, pentru că de te vei încurca cu 
vorbirea de rău, cum o vei mai scoate la capăt? 

Acum, lumea este fară temelii. De jos până sus, cu toţii suntem într-o ceaţă. 
Insă cel care va striga după ajutor, se va mântui. Hristos este Izvorul bunătăţii. Lumea 
crede în bani şi în dragostea trupească. Dar numai credinţa în Hristos Cel tară de păcat ne 
va mântui. 

Dacă vei începe să discuţi cu lumea, te vei ameţi şi nu vei putea să te rogi. Aşa 
cum mâncarea îşi pierde gustul atunci când pui apă în ea, tot astfel din multa vorbire 
slăbeşte râvna pentru rugăciune. 

Uneori văd în vis câini care se pregătesc să mă sfâşie, dar rugăciunea le 
destramă pe toate acestea. 

Când eram mic, nu mă mâniam deloc, nici nu vedeam răutatea sau 

nedreptatea. 

Odată, nişte consăteni de-ai mei au dus combina pe ogorul lor, deşi eu 
vorbisem de mai înainte să vină pe ogorul meu. însă, ei l-au înşelat pe şoferul combinei şi 
l-au dus pe ogorul lor. „Ei, mi-am spus în sinea mea, îl treieră pe al lor, iar nu pe al meu". 
In seara aceea însă a căzut o grindină cumplită. Eu ce puteam să fac? Ca să nu se 
sălăşluiască înăuntrul meu răutatea, m-am dus şi am secerat pe ascuns lanul celui care mă 
înşelase. Am făcut aceasta ca să-1 pot pomeni fară răutate. Iar în zorii zilei, după ce am 
secerat ogorul aceluia, am plecat ca să nu mă vadă. 

Uneori mergeam după-amiaza la cafenea să mă odihnesc, fară să joc cărţi sau 
să beau ceva. Odată, cafegiul a zis: „Ei, dacă ar fi toţi ca Anastasie, am sărăci, am 
închide cafeneaua'". Dar eu ce puteam face? Am încărcat o căruţă cu lemne de foc şi le- 

am lăsat pe ascuns în faţa cafenelei. Nu i-am spus însă nimic. în felul acesta l-am lovit pe 
satana. 

Atunci când cineva îmi făcea vreun rău, eu căutam să mă retrag în locuri 
singuratice, fie în grajd, unde strigam cu glas mare: „Am greşit, Doamne! Iartă-mă!", fie 
pe câmp, unde nu mă auzea nimeni şi unde strigam din toate puterile mele „Iartă-mă!", 
precum urlă lupul atunci când caută scăpare din primejdie. Mă simţeam ca un condamnat. 

într-o vară, în timp ce treieram grâul cu o pereche de boi, a venit un soldat şi 
ne-a poruncit: 

- Dejugaţi şi mergeţi să seceraţi ogorul cutăruia! 

- Dar vrem să şi vânturăm, am spus noi. 

- Nu mă interesează. Tu să nu vorbeşti, căci ai doi fraţi partizani. 

Eu însă nu aveam nici un amestec în astfel de lucruri. Dar ei totuşi m-au 
nedreptăţit. Au adus un negustor de animale ca să-mi ia boii, iar acela m-a întrebat: „Vrei 
lire de aur sau bani?" 

Se spune că cel din Evanghelie, care a fost paralizat vreme de 38 de ani 
(aşteptând la scăldătoarea Siloamului) şi a fost vindecat de Hristos, acela l-ar fi pălmuit pe 
Domnul, atunci când stătea înaintea arhiereului. Aşadar, să vă aşteptaţi la orice de la 
oameni, mai ales că Domnul ne-a prevenit: Dacă pe Mine M-au prigonit, şi pe voi vă vor 
prigoni. Pentru mine au valoare numai sfinţii şi Hristos, Cel pironit pe Cruce. S-au 
găsit unii să-L clevetească, deoarece făcea bine sâmbăta. Insă, eu auzind aceasta, m-am 
bucurat mult. 

Pentru cel care îl jignea, Anastasie se mâhnea şi spunea: „De ce să piardă 
Bunul Dumnezeu un sufleţel?" Pentru unul ca acesta mă rugam, ca să nu se cuibărească 
răutatea înăuntrul meu. 

Dar câte am avut de tras din cauza diabetului, care a fost depistat la vârsta de 
40 de ani... Si acum îmi aduc aminte cum mi-am dat seama de el. Am mâncat odată nişte 
dulceaţă şi am început să-i văd pe oameni ca umbrele, ca degetele mâinii. Am mers îndată 
la spital şi acolo au început să-mi facă injecţii cu insulină. Când m-am întors în sat, 
medicul m-a întrebat ce mi-au făcut la spital. Când i-am spus ce tratament mi-au dat, a 
început să mă ocărască spunându-mi: De ce ai primit?. Apoi m-au trimis la sanatoriul de 
tuberculoşi din Kavala. După o vreme, am scris o scrisoare acasă: „Veniţi să mă luaţi, căci 
mor!". Ajunsesem într-o stare jalnică. îndată a venit femeia mea cu fratele ei ca să mă ia. 
Pe drum n-au scos nici un cuvânt, din pricina mâhnirii. Credeau că am murit. Când m-am 
întors acasă, am început să mănânc brânză proaspătă, aşa cum îmi recomandase medicul. 
Şi, astfel, am început să mă îngraş, căci medicul îmi spusese că în felul acesta îmi va 
scădea glicemia. De aceea, am întrerupt insulina, dar am intrat în comă şi m-au dus în 
grabă la spitalul Ahepa. Acolo, o studentă îi spusese femeii mele: Vino să vezi cum 
răsuflarea lui miroase a măr putred! Acetonimie. Şi am început din nou injecţiile cu 
insulină. 

Cu toate că boala lui avansase atât de mult încât era dependent de insulină şi 
era îndreptăţit să primească ajutor financiar de la Prevederi Sociale, el nu a încetat să 
lucreze până în 1998, când i-au amputat piciorul stâng. Şi spunea: „De ce să primesc 
ajutor de la stat şi să-1 păgubesc, de vreme ce mai pot lucra?". 

Despre familie 



Revărsarea dragostei tale să înceapă de la familia ta, căci dacă te jertfeşti 
pentru lume, dar treci cu vederea pe cei din familia ta, toată osteneala ta este zadarnică. 
Iar aceasta este o greşeală uriaşă. Ce se va întâmpla cu cei care, făcând aceasta, se 
împotrivesc lui Hristos, Cel tară de păcat? Intr-o bună zi vor cădea peste Piatra Hristos şi 
se vor zdrobi. 

Bărbatul este cununa femeii, deoarece ea este luată din coasta lui. De la el 
aşteaptă bucurie, totul. Toate Scripturile vorbesc despre bărbat. „Fericit bărbatul care se 
teme de Domnul" . Pe femeia ta să o iubeşti ca pe un copil. Aşa cum te bucuri de un 
copilaş, tot astfel să te bucuri şi de ea, iar aceasta pentru totdeauna. Dacă unul face ceva, 
să o ştie şi celălalt, căci altfel este ca şi cum s-ar înşela unul pe altul. Corectitudinea 
relaţiilor dintre soţi are dificultăţile ei însă, puterea faptei bune nu lasă să se strecoare răul. 
Cea mai mare avere este să rămânem lângă Hristos, cu răbdare şi să nu ne clătinăm. 

In ceea ce priveşte grija pentru copiii tăi, să nu te încrezi în propriile tale 
puteri. Numai Dumnezeu îi va păzi într-un chip minunat. 

Acum, femeile au rupt frâiele. 

Eva înseamnă viată. 

5 

întotdeauna să vorbeşti copiilor despre Dumnezeu, căci într-o bună zi 
cuvintele tale vor rodi. 

Atunci când eşti căsătorit să spui că Hristos ţi-a pus cununa pe cap. 

Copiii să ia aluat duhovnicesc de la creaţia lui Dumnezeu, de la poruncile pe 
care le-a dat. 

In zilele de miercuri, vineri şi duminică, omul să fie curat. 

In casa soţilor care nu intenţionează să facă copii, se adună diavolii şi 

dăntuiesc... 

5 

Căsătoria este un bun pământesc, însă, tară ea lumea se întinează. Insă, 
oamenii lumeşti nu vor aceasta (căsătoria), căci ea provine din feciorie. Elisabeta şi 
Zaharia l-au născut pe Sfântul Ioan Botezătorul la adânci bătrâneţi. La fel şi Ioachim şi 
Ana. Iar a nu dispreţui curăţia, are mare valoare. 

Despre înfrânare 



Dacă eşti credincios, ai şi înfrânare. Unuia, care vorbise într-o predică despre 
relaţiile trupeşti libere, i-am făcut observaţie aspră. Creştinismul provine din feciorie. Iar 
aceasta este un lucru de mare cinste. Ca pilde avem pe Maica Domnului, Sfântul Ioan 
Botezătorul... 

Atunci când vorbeşti cu femei, să le acorzi cinste, precum a făcut Awa 
Zosima cu Sfânta Măria Egipteanca. Dar să fii atent, căci chiar şi cel mai mic gând 
viclean va întina inima ta. Să petreci în curăţie. Şi, dacă vreo femeie te va provoca, să-i 
spui: Dacă intră la mijloc dragostea trupească, vom cădea în noroi. 

Iar atunci când te cuprinde această poftă, singura frână care te poate opri este 
dorinţa de a-ţi păstra cinstea. 

Parabola fiului desfrânat ne îndeamnă pe fiecare să spunem de 30, 40, 50 de 

ori „Am păcătuit, Doamne!". 

Prin păcatele trupeşti mintea omului se împarte. Atunci când cineva se aruncă 
în păcat, nu rămâne curat, inima lui nu mai este curată. Evanghelia spune că cei curaţi (cu 
inima) vor vedea pe Dumnezeu. De aceea, oricât i-ai vorbi omului trupesc şi lumesc, el nu 
va crede în învierea morţilor. Astăzi lumea este tulbure. 

în războiul cu albanezii, un soldat s-a dus şi a desfrânat, dar de îndată ce s-a 
întors în front, un glonţ 1-a şi omorât. Păcatul atrage moartea. 

Mama ne spunea: Să fiţi curaţi atunci când, la cununie, vi se vor pune 
cununile pe cap şi veţi îngenunchea sub Evanghelie! 

Atunci când eram militar în Kalamata, într-o după-amiază, ne-au dat voie să 
ieşim în oraş. Aşa cum mergeam singur, deodată un consătean de-al meu m-a prins de 

mână şi m-a tras cu forţa voind să mă bage într-o casă de desfrâu. Acesta fusese înăuntru 
mai înainte, iar când a ieşit, m-a văzut şi s-a năpustit asupra mea. Mă silea să mergem 
înăuntru. Atunci i-am spus: „Mama mi-a spus: Să staţi sub Evanghelie ca florile." 

Cuvintele acestea m-au ajutat în toată viaţa mea să nu cad. De îndată ce i-am 
spus aceste cuvinte, acela m-a lăsat. Bine că nu m-am dus, căci atâta vreme cât tânărul 
rămâne curat şi nu ştie despre astfel de lucruri, nu este atras de poftă. Dacă aş fi mers, aş fi 
învăţat să fac păcatul. 

Cea mai mare cădere este desfrânarea si cea mai mare măiestrie a satanei este 
să-1 atragă pe om în aceasta. Dar puterea şi bunătatea lui Dumnezeu nu îl părăsesc pe om. 
Căci, atunci când eram foarte păcătoşi, a venit Hristos să-i mântuiască pe oameni. Biserica 
noastră se întemeiază pe viaţa trăită în feciorie. Priveşte la Sfântul Ioan Botezătorul. 
Diavolul, când vede un om curat, îşi dă toată silinţa ca să-1 întineze. Atunci, acela strigă: 
„Dumnezeul meu, mântuieşte-mă!", şi îndată este înconjurat de puterea cea mare a lui 
Dumnezeu. Dacă crede, omul şi-a zidit casa pe piatră. Dacă ai credinţă puternică, celălalt 
nu te poate atrage în păcat. 

Mai târziu, când trebuia să ne eliberăm, ne-a venit ordin de detaşare. Aveam 
comandant pe Sotirios Kudunas şi de la Kalamata trebuia să mergem în Siberia. Ne-au 
trebuit 3 zile şi 3 nopţi ca să ajungem la Tesalonic. Acolo am rămas peste noapte la un 
hotel şi, din pricina oboselii, am căzut ca nişte morţi. La miezul nopţii a intat în cameră o 
femeie şi a început să mă gâdile la picior. Eu nu am deschis ochii, ci numai i-am 
spus: Suntem morţi de oboseală. Pleacă de aici! Atunci, aceea m-a lăsat şi a plecat. Nu m- 
am lăsat târât în murdărie. 

Nu poţi apuca doi harbuji (pepeni) cu o mână, adică să lucrezi, dar să şi umbli 
nopţile. Lucruri de prisos nu am făcut. Nu mergeam în plimbări, deşi eram luat în râs de 
mulţi. 

5 

Despre rugăciune 



Dumnezeu este milostiv şi I se face milă de noi atunci când ne rugăm. 

Rugăciunea iartă toate păcatele, numai rugăciunea poate şterge greşeala. Să 
curăţim întinăciunea. Strigă: „Am păcătuit, Dumnezeul meu!", îngenunchează şi curăţeşte- 
o cu rugăciunea, căci altfel te vei gândi mereu la ea şi te va îmbolnăvi. 

Atunci când omul se roagă, locul acela se sfinţeşte şi primeşte binecuvântare. 

Numai cu rugăciunea omul poate îndrepta ura celorlalţi. 

Păcatul este ca o umezeală, ca o ceaţă care ajunge până la cer. Aşa cum un 
copil o strigă pe mama sa, tot astfel trebuie să strige şi omul la Dumnezeu. 

Cel care cere ajutor prin rugăciune, făcută cu durerea inimii, se va izbăvi. Şi 
se întreabă în sinea sa: „Ce cuvânt am spus, pe care nu trebuia să-l spun?". Evanghelia ne 
spune: Nu veţi ieşi de acolo până ce nu veţi plăti cel din urmă ban. Dacă nu va prisosi 
dreptatea voastră mai mult decât a fariseilor, nu veţi urca sus. 

Ispititorul îşi ia partea sa de la fiecare dintre noi. Dumnezeu este o putere 
liberă şi i-a dat libertate şi diavolului, nu-1 împiedică, nu 1-a distrus. Satana lucrează zi şi 

a 

noapte, dar mai mult noaptea. Insă, Dumnezeu L-a trimis pe Fiul Său ca să-l războiască, 
iar cel care caută ajutor, să se izbăvească. 

Ai crezut? Te-ai mântuit. 

Rugăciunea are mult mai multă putere decât aparatele din vremea noastră. 
Toţi cei care trăiesc rugăciunea sunt mult mai puternici decât cei care fac computerele. 

Hristos Cel fară de păcat ne spune: „Cereţi mai întâi iertare şi toate celelalte 

vi se vor adăuga, fără să vă daţi seama". Şi te vei întreba: Cum de au venit aşa de 
repede? 

De vreme ce nu ne lasă să ne pierdem aici, nu ne va lăsa nici acolo. Da, nu te 
lasă Dumnezeu să te pierzi. Deşi am trecut prin atâtea, eu nu am ştiut ce înseamnă 
descurajare, insomnii... Pe toate acestea le risipeşte rugăciunea. 

Numai Hristos Cel fară de păcat este Lumina. „Hristoase al meu, nu pleca 
din inimile noastre!". însă, pentru aceasta este nevoie de bunătate. Să te bucuri atunci 
când eşti judecat. A fi judecat este bine, căci aceasta este ca şi cum ai pune sare în 
mâncare. Abia atunci îţi dai seama dacă îl poţi ierta pe celălalt. Aici se vede valoarea celui 
care crede. Adică să fii judecat şi să te ascunzi într-un loc retras şi să te rogi pentru acela 
ca să-1 mântuiască Dumnezeu. 

Odată, am închiriat o grădină de zarzavat. Din 5 pogoane închiriate, am făcut 
15 defrişând stufărişul din jur. Am lucrat foarte mult, papura era înaltă cât mine. Pe 3 
pogoane aveam ţelină, praz. Grădina era ca un talaz. Intr-o zi, a trecut pe acolo un 
agronom cu pântece mare. Era unul dintre cei vechi. Eu stăteam într-o baracă. 

- In numele legii, mi-a spus acela, îţi interzic să mai pui de astăzi înainte ceva 
în acest loc! Nici măcar o frunză. Nimic. 

- De ce?, l-am întrebat eu. 

Acel teren aparţinea statului şi de aceea mi l-au luat. Atunci şi proprietarul 
grădinii a început să strige: 

- Să-mi dai grădina, căci îmi trebuie chiar acum! 

- Dar are încă praz pe ea. Aşteaptă ca să-1 vând. 

Aceia însă strigau. Unul mi-a luat ţelina, altul prazul. Pentru această grădină 
numai eu ştiu cât am fost de nedreptăţit. Apoi a venit altul, cu o ruletă, a măsurat şi mi-a 
luat grădina. In 1975 am fost nevoit să stric grădina. 

Acela care mă nedreptăţise atunci, a venit într-o zi la mine şi a început să 
strige: Vai mie! Capra mea... Ajută-mă! Atunci am alergat repede, am ridicat capra, i-am 
masat pântecele şi îndată a fătat 2 iezi. De nevoie m-am făcut şi mamoş (medic specializat 
în obstetrică şi ginecologie). 

întotdeauna căutam să aflu cine se primejduieşte sau cine are vreo nevoie şi îl 
ajutam. Mă ascundeam prin sere şi-L rugam pe Dumnezeu ca să-i dea putere. 

Fiindcă ura este lucrare diavolească, ea se cuibăreşte înăuntrul tău. De aceea, 
trebuie să ne ostenim cât putem şi să ne rugăm ca să plece aceasta de la noi. Dacă cineva 
te provoacă, depărtează-te de el, dar să te rogi pentru el. Să nu se cuibărească gândul cel 
rău înăuntrul tău. 

Nu mă gândesc la faptele bune pe care le-am făcut altora, ci numai la greşelile 
mele. Pentru că nu este bine să plângă cineva pentru că l-ai nedreptăţit. 

Odată, am mers la cineva şi acolo au început să-şi bată joc de mine. De îndată 
ce am ieşit din sat, am îngenuncheat şi am strigat precum urlă câinele: „Iartă-mă, 
Dumnezeul meu!". Nu m-am plâns lui Dumnezeu pentru cele ce mi-au făcut, ci m-am 
smerit înaintea Luminii. Până în ceasul cel din urmă vom fi războiţi, vom înfrunta ispite, 
însă numai cu rugăciune şi fapte bune vom birui. 

Cea mai puternică armă pentru apărare este rugăciunea. Să te rogi din toată 
inima. întru răbdarea voastră veţi dobândi sufletele voastre, spune Evanghelia. Aceasta 
înseamnă că Hristos stia de mai înainte că toti vom trăi în nevoi. Răbdarea se dobândeşte 

5 5 5 

prin credinţă şi rugăciune. 

Puterea rugăciunii ajută mintea să privegheze şi să se urce la înălţime. Dar 
cum poate ea urca la tronul lui Dumnezeu? Să spui: Iartă-mă! Iartă-mă! Şi Dumnezeu ştie 
ce să-ţi dea. Dar dacă oboseşti la rugăciune? Ei, aceasta este ceva firesc. In Grădina 
Ghetsimani, Domnul le-a spus ucenicilor Săi: „Staţi aici şi vă rugaţi! Să nu dormiţi!" Ei 

însă au adormit. Duhul este osârduitor, iar trupul neputincios. 

Atunci când eşti singur, rugăciunea este mai puternică. La miezul nopţii este 
cel mai bine să te rogi, pentru că atunci nu te împiedică nimeni. 

Fericit este cel ce nu se va sminti întru Mine. Să ne aducem aminte de ceea ce 
spune Hristos Cel tară de păcat, Care este Lumină din Lumină. Pentru că dacă vom 
întreba mereu „De ce?", ne vom pierde mântuirea. La miezul nopţii fac rugăciune. Sfinte 
Dumnezeule... de mai multe ori. Apoi cad în genunchi şi mă rog stăruitor. 

Rugăciunea este un lucru nevăzut. Ca să te rogi, trebuie să te apropii de 
Dumnezeu aşa cum te apropii de un om? Nu, ci trebuie să fii sporit duhovniceşte, ca să 
poţi comunica cu Dumnezeu prin rugăciune făcută cu durerea inimii. 

Creştinul adevărat are multă bucurie. 

Dacă lăsăm gândul cel rău să intre şi ascultăm ce ne spune, se va cuibări 
încet-încet înăuntrul nostru şi apoi vom spune: „Hai să fac aşa!". Insă, atunci când vine 
gândul, trebuie să ne facem îndată semnul Crucii şi să spunem: „Hristoase al meu, 
mântuieşte-mă! Tu Te-ai jertfit pentru noi". El vine cu dulceaţă, dar noi trebuie să 
spunem: „Doamne Iisuse Hristoase, Fiul lui Dumnezeu, pentru rugăciunile Preasfmtei 
Născătoare de Dumnezeu şi pentru rugăciunile tuturor Sfinţilor Tăi, miluieşte-mă pe mine, 
păcătosul!". Aceasta este nevoinţa creştină. 

A te sili spre lucrarea faptelor bune este o mare nevoinţă, în care te ajută 
Lumina, Hristos. Dacă te primejduieşti să cazi, puterea cea mare a lui Dumnezeu nu te va 
lăsa să cazi. Ai păcătuit? Este ca şi cum ai intrat într-o barcă şi te-ai înecat. Faci fapte 
bune? Te izbăveşti. Aceasta însă cere nevointă. 

Să ne cercetăm în fiecare zi ca să cunoaştem cum păşim în viaţa 
duhovnicească. „Ce am spus astăzi şi nu trebuia? Am păcătuit! Dumnezeul meu, iartă- 
mă!". „Fericiţi cei curaţi cu inima, căci vor vedea pe Dumnezeu". Aceasta însă cere inimă 

curată si minte curată. 

Dacă rugăciunea ta este roditoare, ajungi la înălţime, altfel te 
enervezi. Să nu-L uităm pe Hristos Care S-a răstignit pentru noi. „Izbăveşte-ne Tu, Cel 
Care Te-ai jertfit pentru noi!" Dumnezeu este un ocean de bunătate. 

Dacă cineva ne nedreptăţeşte, să ne rugăm pentru el. In aceste cazuri eu spun: 
„Dumnezeul meu, Te rog să nu osândeşti pe acest om din pricina mea!" Şi rostind 
Doamne Iisuse Hristoase, miluieşte-mă pe mine, păcătosul! îl ridic pe cel ce m-a 
nedreptăţit la înălţime şi atunci este ca şi cum s-ar ruga el. Tu numai să te rogi dintru 
început pentru el, iar acesta va fi luminat de sus. îl vei ridica la înălţime şi te vei 
ruga: Miluieşte-mă pe mine, păcătosul! Duhul tău să fie alături de el. Dar acestea nu se 
pot spune, pentru că rugăciunea este un lucru nevăzut. 

Astăzi nu este uşor să-1 câştigi pe om. De aceea, dacă vei vedea pe cineva care 
ţi-a făcut rău, să nu faci pe supăratul, dar nici să te însoţeşti cu un astfel de om, pentru că 
te va nedreptăţi. 

Mai mult decât toate, să nu ţii răutate asupra cuiva. Zâmbetul să nu-ţi dispară 
de pe chip, iar dragostea ta să o dai tuturor. Ce spune? întru răbdarea voastră veţi 
dobândi sufletele voastre, adică le veţi izbăvi. Fă răbdare şi lasă-1 să se ducă cu pace. 
îngăduinţă... Dar pentru ca să fii încercat, trebuie să ai potrivnic. Abia atunci mâncarea va 
deveni gustoasă. Adică pui sare (răbdare) şi dobândeşte un gust bun. 

Mai bine să te rogi la miezul nopţii, căci mai uşor te apropii de Dumnezeu. 
Mintea trebuie să fie curată. încep rugăciunea spunând de multe ori „Sfinte 
Dumnezeule..." apoi „Slavă Ţie, Dumnezeule..." Mai întâi II slăveşti pe Dumnezeu şi 
după aceea îl rogi. Apoi spun „Tatăl nostru" şi încep să spun Fericirile din Evanghelie. 
După aceea, rostesc de mai multe ori rugăciunea „Doamne Iisus Hristoase, Fiul lui 
Dumnezeu, pentru rugăciunilea Preasfmtei Născătoare de Dumnezeu şi pentru rugăciunile 
tuturor Sfinţilor Tăi, miluieşte-mă pe mine, păcătosul!" Apoi citesc un alt capitol din 

Evanghelie: Atunci când va veni Fiul Omului întru slava Sa, va despărţi oile de capre... 
Am însetat, am flămânzit, am fost gol... şi iarăşi „Doamne Iisus Hristoase, Fiul lui 
Dumnezeu, pentru rugăciunilea Preasfmtei Născătoare de Dumnezeu şi pentru rugăciunile 
tuturor Sfinţilor Tăi, miluieşte-mă pe mine, păcătosul!" Apoi citesc din Evanghelia lui 
Ioan: în casa Tatălui Meu multe locaşuri sunt. După care citesc alt capitol: S-a apropiat 
de Iisus un tânăr bogat şi L-a întrebat: Ce să fac ca să mă mântuiesc? Atunci Iisus i-a 
spus: Să ţii poruncile! Să nu mărturiseşti strâmb, cinsteşte pe tatăl tău...., vinde cele ale 
tale şi le dă săracilor. Apoi Iisus Cel fără de moarte spune: Iubitorii de argint cu greu se 
vor mântui. Iar aceasta înseamnă: să nu faci nedreptăţi ca să iei pâinea celuilalt. După care 
spune: Cele cu neputinţă la oameni sunt cu putinţă la Dumnezeu, care s-ar interpreta la 
păcătoşi sunt cu neputinţă, nu însă şi la Dumnezeu. 

Ceri milă şi îndată vine Lumina şi te eliberează. Ajunge numai să ceri ajutor. 
Pentru că păcătosul se izbăveşte mai repede decât cel ce se nevoieşte, dacă plânge şi cere 
ajutor. Dacă spui „Iartă-mă, Dumnezeul meu!" şi lăcrimezi, acele lacrimi au multă putere, 
ca şi cum ar fi o jumătate de botez. 

Mie îmi place foarte mult cântarea: La mulţimea faptelor mele cele rele 
cugetând eu, ticălosul, mă cutremur de înfricoşata zi a Judecăţii. Dar îndrăznind la mila 
milostivirii Tale, ca David strig Ţie: Miluieşte-mă Dumnezeule după mare mila Ta. 

David, după ucidere şi desfrânare, s-a îmbrăcat în chip smerit şi, aruncându-se 
într-o groapă, plângea zicând: Miluieşte-mă Dumnezeule! şi ceilalţi psalmi. Dumnezeu 
iartă pe cel ce se pocăieşte. El este asemenea celui care avea 100 de oi şi care, pierzând 
una, a pornit în căutarea ei. Iar când o află, se bucură mai mult de aceasta decât de 
celelalte 99 de oi. 

După ce rostesc iarăşi Rugăciunea, citesc din Evanghelie despre samarineanul 
cel milostiv. După ce spun Doamne miluieşte, citesc mai departe: Eu sunt Păstorul cel 
Bun... năimitul (angajatul/păstorul temporar) fuge când vede lupul... Dar pentru a cere 

ajutorul lui Dumnezeu trebuie să am mintea golită de orice gând sau închipuire, ca astfel 
rugăciunea să ajungă la înălţime. Numai atunci rugăciunea îl va ajuta pe aproapele, deşi s- 
ar afla departe. 

Hristos a fost trimis de Dumnezeu ca să-1 mântuiască pe om. 

Să credem în Sângele vărsat pe Cruce, în Cel Răstignit. Sângele care picură de 
pe Cruce să picure şi în inima ta. 

Aşa cum legătura dragostei te uneşte cu copilul tău, tot astfel să devii un 
singur duh cu Hristos. Să ne aducem aminte ce a răspuns Hristos lui Filip când i-a spus 
„Arată-ne nouă pe Tatăl": Atâta vreme am fost cu voi... şi nu crezi? Tot astfel şi cu noi. Pe 
mine de câte ori nu m-a izbăvit de la moarte? De câte ori am fost izbăvit!... Am păcătuit, 
Dumnezeul meu! 

Rugăciunea este cea mai puternică armă pentru om. Are mare putere. 

Rugăciunea ta pentru ceilalţi trebuie să fie făcută astfel încât să te scoţi pe tine 
însuţi din ea. Insă pentru aceasta este nevoie de multă lepădare de sine. Omul sfinţeşte 
locul, iar nu locul pe om. Dacă faci rugăciune, tot locul dimprejur va fi luminat. Spui din 
toată inima ta „am păcătuit", recunoşti bunătatea lui Dumnezeu şi cu cât sporeşti în 
nevinovăţie şi bunătate, cu atât te atrage rugăciunea. Rugăciunea este 
însoţitoarea bunătăţii. Ceva te îndeamnă să te rogi, totodată îţi porunceşte să faci şi 
fapte bune. Ca şi cum ţi-ar spune: Iată, ia această pâine şi du-o la cutare sărac! Dacă te 
rogi curat, iar rugăciune curată înseamnă a nu gândi nimic pământesc, mintea ta va fi 
răpită la cele cereşti şi va stărui înaintea lui Dumnezeu până ce El o va lumina. 
Rugăciunea este un lucru nevăzut. Este greu să-1 faci pe celălalt să înţeleagă ce 
este ea. 

Intr-o zi am văzut o lumină ce izvora din pământ, iar eu plângeam şi spuneam 
mereu „Sfinte Dumnezeule... Sfinte Dumnezeule...". Atâţia ani au trecut de atunci şi plâng 

si acum când îmi aduc aminte. 

5 

Altădată am văzut un tânăr îmbrăcat ca un ofiţer si mulţime multă ce ieşea din 

5 5 5 5 

pământ ca valurile mării, pe care el o povăţuia spre un anumit loc. 

Păcatul este ca un munte de gheaţă. Aşa cum la Polul Nord există gheţari şi ca 
să se topească este nevoie de razele calde ale soarelui, tot la fel şi păcatul. Este trebuinţă 
de multă rugăciune, care este ca razele soarelui. Păcatul cu greu se iartă, cu greu se şterge. 
Are trebuinţă de multă rugăciune. 

Atunci când te rogi pentru cineva, să-1 consideri mai presus de tine, şi să-ţi 
închipui că el însuşi se roagă. Dacă această imagine va rămâne în mintea ta, atunci 
înseamnă că acel om are credinţă. 

5 

Rugăciunea este absolut necesară, pentru că ea cultivă sufletul. 
Adorarea lui Dumnezeu este un dor nestăpânit. 
Sfinţii valorează foarte mult. 
Frica dovedeşte o credinţă slabă. 

Odată, i-am spus unui vânător care împuşca păsări: Măi, omule, se poate ca 
această pasăre să-L slavoslovească acum pe Dumnezeu şi tu să o omori?! 

Rugăciunea făcută din adâncul inimii este o ştiinţă. Nu pot să ţi-o explic. Să-L 
rugăcm pe Dumnezeu să ne ajute să omorâm omul cel vechi ca, astfel, să putem 
compătimi lumea care suferă. Trebuie să ne silim să ajungem lângă Lumină şi acolo să 
cerem ajutor. Pentru aceasta însă trebuie multă nevoinţă. De mulţi ani mă rog lui 
Dumnezeu ca să mă lumineze aşa cum vrea El. Cu rugăciunea şi cu ajutorul lui Dumnezeu 
pot să găsesc chiar şi un om străin pe care-1 caut. Atunci când eram în spital, din pricina 
cangrenei de la picior, am văzut pe fiica mea plecând întristată. îndată am văzut la 
rugăciune ca să ne lumineze Dumnezeu. După 3 zile am aflat că nepotul meu a avut un 
accident grav pe un pod. Când s-a lovit, a fost aruncat de pe motocicletă. Un alt tânăr a 

văzut ca şi cum o mână nevăzută l-ar fi apucat şi l-ar fi aşezat uşor jos, deşi acesta avea 
viteză foarte mare. 

Biserica este corabia lui Noe. Pentru călugări şi preoţi mă rog în mod 
deosebit. Fără Evanghelie nu poţi înţelege slujbele Bisericii. Vreau să trăiesc ca 
să aduc pocăinţa mea ca o slujbă lui Dumnezeu. îi aduc în minte şi pe toţi cei 
adormiţi. 

In Postul Mare, Hristos este adorat mai mult, iar prin slujba Acatistului o 
alinăm pe Maica Lui. „Bucură-Te, Maica lui Dumnezeu şi a tuturor Sfinţilor; bucură-Te, 
Mireasă, pururea Fecioară!" . Bunătatea Sfinţilor nu are sfârşit. 

Atunci când cad la rugăciune, pe toate le uit. Iar aceasta îmi este ca un 
medicament. „Sfânt, Sfânt...", Crezul, Tatăl nostru şi apoi văd pe Hristos pe Cruce şi 
Maica Lui... 

Rugăciunea este un lucru nevăzut, pe care mintea noastră nu poate să-1 
înţeleagă. Oricum, ea trebuie făcută din adâncul inimii şi cu multă luare-aminte. însă, 
dacă faci păcate trupeşti este greu după aceea să stai cu plângere la picioarele lui 
Dumnezeu. 

Mă rog şi-L văd înaintea mea pe Hristos Cel Răstignit şi spun: Ajută-mă ca 
să-Ti mulţumesc... 

Eu, de atunci de când am cunoscut Evanghelia, mă văd pe mine însumi ca o 

lepădătură. 

Odată, am văzut ceva înfricoşător. Cineva a venit de undeva de sus si a 
început să mă sufoce. Atunci am început să spun „Sfinte Dumnezeule" de mai multe ori, 
dar acela mă strângea şi mai tare. Insă, când am spus „Doamne Iisus Hristoase, Fiul lui 
Dumnezeu, miluieşte-mă pe mine păcătosul", am auzit o bubuitură, iar acela a dispărut. 

„Să nu pleci, Hristoase, din inima celui care se roagă Ţie! Vezi că inima lui nu 

oboseşte să rostească neîncetat Rugăciunea.... Toţi Sfinţii, iertaţi-mă, nu plecaţi din inima 
mea". Şi atunci au început ei să lucreze, să ajute... ajutor de la sfinţi, căci eu singur nu 
pot. 

Când te rogi, trebuie să te opreşti puţin din când în când. Să fii liniştit şi să nu 
cugeţi la nimic, după care iarăşi să urci sus, ca pe o scară. Te opreşti, iarăşi înaintezi. 
Incet-încet, până când ajungi sus, ieşi la Lumină, ajungi la strălucire. Dacă ajungi sus, te 
simţi atras ca de un magnet, nu te lasă să pleci jos. Simţi bucurie. Numai atunci, când 
întâlnesc (văd) acea strălucire (lumină), strig: Am păcătuit! Am păcătuit! Eşti cuprins de 
umilinţă. Insă trebuie să fii veghetor, ca un soldat ce poartă coif. Şi atunci simţi că eşti 
păcătos. Dacă simţi aceasta, atunci rugăciunea are o temelie bună. 

încet-încet ajungi în timpul celor întâi-zidiţi şi atunci înmulţeşti rugăciunile. O 
frână puternică în rugăciune este atunci când trupul tău este istovit şi nu mai ascultă. Să 
evităm mânia şi să-L căutăm pe Hristos. Atunci suntem îmbrăcaţi în armură. 

Când văd pe cineva pe care l-am nedreptăţit fie şi puţin, eu sau vreo rudă de-a 
mea, spun în sinea mea: „Eu mă voi ruga pentru tine şi vei ajunge într-o stare mai bună". 

Harismele, sfinţii merg la oamenii simpli (se referă la o doamnă numită Elena 
care, fiind pe moarte, rostea neîncetat stihul din Psaltire, pe care o citea 
întotdeauna: Stropi-mă-vei cu isop şi mă voi curăţi). Harismele pleacă de acolo unde se 
strâng banii. Insă, Hristos nu părtineşte pe nimeni, pe toţi îi are la fel, dacă caută ajutorul 
Lui. 

Un om, ce avea un suflet bun, s-a lăsat înşelat de alţii şi a fugit în munţi, unde 
s-a făcut partizan. Şi aceasta fie din pricina nedreptăţilor pe care le văzuse, fie pentru că 
aşa a voit. Avea atâta bunătate încât chiar şi o bucată de pâine dacă avea, o împărţea 
tuturor. Odată, partizanii, când se aflau în mare lipsă, au spus: Vom muri de foame! 
Aruncaţi armele şi faceţi-vă cruce!, le-a poruncit căpitanul. Şi, într-adevăr, peste puţin 
timp au găsit alimente şi provizii. 

Iar eu, în viaţa mea, ce am făcut? Am strigat cu durere şi lacrimi: Am 
păcătuit! Numai cu această nădejde putem înfrunta greutăţile ce ne vin... Cu nimic 
altceva... Numai cu rugăciunea... Când ne rugăm cu durere, cu ardoare, spunând: „Ajută- 
mă, Doamne! Numai Tu eşti mântuirea... Nu pleca din inima mea! De cele fără de voie şi 
de cele ascunse ale mele curăţeşte-mă! De ce, Dumnezeul meu, să Te supăr?" 

Să luăm aminte să avem evlavie la toţi Sfinţii, dar să respectăm şi pe toţi 
oamenii, chiar şi pe cei răi. Rugaţi-vă să-i ierte Dumnezeu... Cel păcătos, care vrea să se 
mântuiască, trebuie să se nevoiască mult, asa cum se nevoieste cineva să-si facă avere. 

" * 5 5 5 

Multă bucurie simte omul care se jertfeşte pentru aceasta şi plânge pentru cele în care 
crede. 



Pagina 36 



Despre credinţă 



Hristos Cel fără de păcat este Lumină din Lumină şi, ca să Se sălăşluiască în 
noi, vrea să vadă pocăinţa noastră, faptele noastre cele bune şi rugăciunile noastre. 

în fiecare duminică mergeam la biserică (acum când sunt orb şi cu un picior 
tăiat, ascult la radio). Biserica îl ajută mult pe om, ca pe un fiu al ei. Duminica mă sculam 
în zorii zilei... în fiecare zi dădeam calului nostru fân, ca să aibă putere. Duminica, la ora 
5 dimineaţa, îl legam la baltă, lângă stufăriş şi astfel eram gata pentru a merge la biserică. 

Noi avem ca pildă pe Hristos Cel tară de păcat. Pe cine altcineva să avem 
prieten? Nicăieri în altă parte nu vom găsi încredere. Prietenul nostru este Hristos Cel fară 
de păcat, Care a crescut în sărăcie, în chinuri... 

Adorarea lui Dumnezeu este dor fierbinte 

Să o rugăm pe Măicuţa Lui: „Mântuieşte-ne pe noi!". Pe Sfinţi să-i avem 
mereu în mintea noastră, unii tăiaţi în bucăţi, alţii junghiaţi, alţii ucişi cu pietre. 

Dimineaţa să îti faci cruce si să îti bei ceaiul. Dacă am avea credinţă, ne-am 

5 5 5 5 5 ? 

tămădui. 

Cum să ne încredinţăm lui Dumnezeu? Aceasta este experienţă. Noi să-L 
vedem pe Hristos cu mâinile legate, primind loviturile de trestie. Să credem în El şi vom fi 
cei mai sănătoşi duhovniceşte. Ţelul nostru este Lumina, cum să ajungem la Lumină. 
Aceasta este cea mai bună avere. 

Nu există ceva mai mare decât bunătatea, decât Lumina pe care o dăruieşte 
Dumnezeu. Dintru început au fost oameni buni şi răi, dar cu trecerea timpului se pierd cei 
răi. Cu cât se strică omenirea, cu atât se pierd cei credincioşi. 

„Cei credincioşi sunt ca nişte stâlpi care sprijină o placă", spunea Anastasie, 
referindu-se la doamna Elena care o îngrijea pe mama ei, ce avea înjur de 100 de ani, cu 
dragoste şi răbdare, citindu-i din Psaltire. Aceasta a avut un sfârşit cuvios; înainte de 
moarte rostea neîncetat „Stropi-mă-vei cu isop şi mă voi curăţi". Iată, astfel de oameni 
sunt greu de găsit. Tot aceasta o spunea şi despre doamna Ana care, deşi avea cancer, 
slăvea neîncetat pe Dumnezeu. Anastasie stăruia numai asupra pildelor bune, fară să 
comenteze pe celelalte (pe cele rele). 

Odată, spunea despre smintelile ce se făceau în rândul clericilor (slujitorii 
Bisericii): „Hristos ne spune că pe scaunul lui Moise au şezut cărturarii şi că toate, câte ne 
spun ei, să le facem, dar după faptele lor să nu facem". Şi apoi a schimbat subiectul, 
acoperind astfel greşelile clericilor. Bunătatea, temelia bunătăţii trebuie să fie însoţită de 

fapte bune. 

învăţătura lui Hristos este înţelepciune de sus. Dacă ar fi fost omenească, 
undeva s-ar fi poticnit. 

Fiecare epocă are ispitele ei. Există şi vremea păcatului. 

Puterea lui Dumnezeu este pretutindeni. Este precum soarele care îi luminează 

pe toţi. 

Sfânta Fotini, Samarineanca din Evanghelie, atunci când s-a pocăit a fost 
rânduită în ceata mucenicilor si în ceata fecioarelor. 

Oare Hristos nu S-a ostenit în pustie? Şi totuşi nu a renunţat. 

Să nu te încrezi în puterea ta. Nu vă voi lăsa orfani, ne spune Hristos în 
Evanghelie. Acum trebuie să cerem ajutor şi îndată vom fi izbăviţi, căci ştie Dumnezeu în 
ce întuneric zace lumea. Un singur lucru cere de la noi: să credem în Hristos Cel tară de 
păcat, să credem că este Lumină din Lumină. 

Credinţa noastră este vie. Mare esti Doamne! Vezi viata Sfintei Teodora, ce a 
trăit în Alexandria în secolul 5. Aceasta s-a ostenit, a făcut nevoinţe mai presus de fire, şi 
astfel a primit darul facerii de minuni... 

Despre credinţă şi Evanghelie 



Credinţa înseamnă încredere (nădejde) în Dumnezeu. 

Asa cum acest câine atârnă de mine, asa si eu, atârn de Marele Dumnezeu, 
Care îmi spune: „Crede în Mine!" 

Pentru scurt-circuitul pe care-1 pătimim în lume, cel mai bun medicament este 

rugăciunea. 

Hristos agaţă de sus o undiţă ca să ne izbăvească din iadul de foc care este 
lumea. De aceea să-L rugăm cu credinţă. 

Să cauţi rugăciunea precum o păsărică bolnavă, slabă şi fricoasă şi să te 
consideri o furnică săracă. 

Credinţa este ca un magnet. 

Vine timpul când ţi se spune: Trebuie să te încorporezi! Precum vameşul, 
precum Matei. Dacă vei da importanţă, vei începe să te rogi şi îţi va plăcea această cale, 
vei plânge pentru ea. Şi orice vei întâlni pe ea, să te lupţi cu nădejde. Ai dreptarul 
credinţei. Dacă nu te vei lupta, te va părăsi harul lui Dumnezeu. Acesta, harul, 
este lucrul cel mai important. 

„Eu v-am ales pe voi", spune Hristos. Familia noastră (rudele noastre) să fie 

sfinţii. 

Acum, Evanghelia este orfană şi parcă plânge. Numai dacă vei împlini 
poruncile Evangheliei, te va durea pentru ea şi vei plânge. 

Pentru tine, lumea va fi Hristos Cel fără de păcat. Să-ţi spui: „Pentru mine nu 
există decât Hristos Cel fară de păcat". Altfel nu te vei izbăvi de satana. 

Toţi se străduiesc acum să-L tăgăduiască pe Hristos, dar nu vor reuşi. 

Aşa cum pe cerul senin vezi o stea aici, una acolo, tot aşa va fi şi cu drepţii. Sunt rari, 
foarte rari. Unii creştini sunt ca nişte stâlpi neclintiţi. Mai există şi acum creştini în lume, 
precum Lot de odinioară. Până la sfârşitul veacului, aşa cum scrie în Scriptură, aceasta nu 
se va termina. „Se însurau si se măritau", dar vor exista si sfinţi (a se vedea vieţile 

" 5 " 5 5 V 5 

sfinţilor Filaret cel Milostiv şi Ketevan din Georgia). 

Fericit este omul care se nevoieşte să ajungă lângă Dumnezeu, să rămână în 
această familie. Unul ca acesta se va mântui! 

Atunci când inima ta este curată, iubeşti pe toată lumea ca pe tine însuţi. Te 
doare şi te rogi pentru ea. 

Nu ajunge numai să credem în Dumnezeu, ci trebuie să-L şi iubim. 

(o mică paranteză cu trimitere la cartea Lupta între carne şi duh de Sfântul Tihon de 
Zadonsk, la capitolul Dragostea de Dumnezeu conţine o frumoasă selecţie de citate şi 
versete din Evanghelie şi zice aşa: Să iubeşti pe Domnul Dumnezeul tău, cu toată inima 
ta, cu tot sufletul tău şi cu tot cugetul tău (Matei 22, 37), apoi după Ioan 14, versetele 15 
şi 21: De Mă iubiţi, păziţi poruncile Mele. Cel ce are poruncile Mele şi le păzeşte, acela 
este care Mă iubeşte. Aşadar, se poate spune că cel care împlineşte poruncile lui 
Dumnezeu cu toată inima, sufletul şi cugetul său, acela iubeşte pe Dumnezeu. Trebuie 
curăţate atât inima, sufletul cât şi mintea.) 

Dacă vei ajunge la sensibilitatea duhovnicească şi vei păcătui cu ceva, 
conştiinţa ta nu va avea odihnă nicidecum. Vei lua aminte chiar si la cel mai mic lucru. 

5 5 5 

Dacă nu vei face aşa, te vei întina. Chiar şi pentru cel mai mic păcat trebuie să facem 
rugăciune până Dumnezeu îl va şterge. 

De ce să arunc greutatea asupra lui Dumnezeu prin întrebarea „De ce?"? A 
face cineva aceasta si a se mâhni este de la cel viclean. Diavolul vrea să te obişnuiască cu 

5 5 

aceasta ca să te nimicească. El îşi dă toată silinţa ca să nu piardă drepturile pe care le are 

în noi. Dacă cad în deznădejde, mă distrug. Strig, aşadar, Am păcătuit!, fac fapte bune şi 
astfel vine Lumina. 

Nu există putere mai mare decât cea a credinţei. ,J?ie ţie după credinţa ta..." 
Credinţa se poate clătina, de aceea să luăm aminte ca nu cumva să se sălăşluiască întru noi 
puterea celui rău şi să alunecăm. 

De îndată ce ne smintim, să spunem Am păcătuit! de multe ori, iar nu o dată 
sau de deouă ori... 

Plângerile noastre să le ducem sus, la Tatăl nostru. 

Când cineva stăruie în fapta bună, în rugăciune, îl înconjoară mulţi diavoli. 
Cel necredincios are un diavol, care se poate să-i răucuvânteze lucrarea, pe când cel 
credincios, care mereu strigă Am păcătuit!, are în jurul său 8 diavoli, care caută să-1 surpe 
şi îl lovesc mereu. Dar creştinul nu trebuie să se mâhnească pentru aceasta. 

Cum aduci bucurie înăuntrul tău? Prin rugăciune neîncetată. „Am păcătuit! 
Am păcătuit!". Făcând astfel, se vor linişti simţurile tale. „Numai Tu, Doamne, ne vei 
păzi". Noi nu putem să ne păzim nici de boală, nici de cele rele. 

Astăzi, toate cele rele sunt mişcate de satana. Dumnezeu nu poate să ne vrea 
decât binele, iar nu distrugerea noastră. Dar, oare, noi pe care cale mergem? Pe cea a lui 
Abel sau a lui Cain? 

Lumea umblă în întuneric. Biserica este trează zi şi noapte. Iar Sfântul Munte 
se află în trezvie, ca să menţină binele. 

Să nu ne pierdem credinţa, căci ea este legătura care ne uneşte cu 
Dumnezeu. 

Biserica: aşa cum o albină adună nectar din toate florile, câte puţin, şi-1 face 
miere, tot astfel şi Hristos păstrează bunătatea în Biserică. 

Pe cel ce îti face bine să nu îl sminteşti cu nerecunoştinţa ta, deoarece va pleca 
harul lui Dumnezeu, va pleca puterea. 

Talantul despre care Hristos vorbeşte în parabolă este bunătatea, iar nu 

talentele. 

Fiecare creştin este un opaiţ (candelă), o oglindă în care se oglindeşte sufletul 

tău. 

Mai demult, spuneam că se va pierde lumea... Astăzi spunem că ne vom 
pierde. Astăzi s-a pierdut ruşinea... 

Noi singuri ne vom pierde. Peste puţină vreme vom spune: „Bine că am 
apucat să trăim". 

Oare, mai există astăzi oameni buni? Mai este cineva care să se osândească pe 
sine, să cugete corect? 

Odată, mă gândeam la toţi cei care mă dispreţuiau şi spuneau cuvinte urâte în 
piaţă, atunci când mă vedeau: Voi, ăştia, care faceţi cruci mari... şi altele, şi îmi spuneam: 
„Aceştia sunt orbi si nu-si dau seama că fac rău. Ei cred că asa este". 

Binele este urât de toţi. „Pe Mine M-au urât mai întâi". Răul însă se 
înmulţeşte. Te împinge să te cerţi. Pentru unii, cearta este hrana lor zilnică. Cearta este 
răscularea celui rău. Dacă cel care te ocărăşte este un cunoscut de-al tău, spune aşa: 
„Doamne Iisuse Hristoase, Fiul lui Dumnezeu, pentru rugăciunile Preasfmtei Născătoare 
de Dumnezeu, miluieşte-mă pe mine, păcătosul!". Făcând astfel, te vei considera mai 
prejos decât acela şi te vei ruga pentru el. Insă, dacă este unul străin, să nu faci bazar cu 
el, căci te va nedreptăţi. Evită-1! Dacă aşa este firea lui, nu te certa cu el. 

Când spui că eşti nedreptăţit de toţi, arunci toată dreptatea asupra ta (pe când 
dreptatea şi răsplata sunt ale lui Dumnezeu), pe când ar trebui să spui: Această Lumină, 
Hristos, răsare peste toată lumea. Eu însă fac orare ceea ce îi place Lui? Cum să mustru 

pe altul? Scoate mai întâi bârna din ochiul tău! Cel mult să spui să spui că „şi eu sunt la 
fel ca tine". Ridică-ti crucea ta si urmează-Mi. 

Pe unul care face fapte bune, ceilalţi îl consideră netrebnic, nefolositor pentru 
societate. Spun: „Lasă-l pe acesta, căci nu ne aduce vreun folos. Este un netrebnic..." 
însă, noi să nu ne gândim la aceasta. Să-i avem pe Sfinţi ca apropiaţi ai noştri să-i rugăm. 
Să-L avem înaintea noastră pe Hristos Cel Răstignit, pe Maica Domnului. Fericiţi cei ce 
plâng, căci aceştia vor vedea pe Hristos Cel fară de păcat. 

Cei ce împlinesc fericirile sunt greu de găsit. 

Noi facem parte din familia Sfinţilor. Pe aceştia să-i rugăm să fie milotivi faţă 
de noi. Să ne mâhnim nu pentru cele ce ne fac alţii, ci să ne mâhnim atunci când slujim 
păcatului, care este urât de Dumnezeu. Lui să-I înfăţişăm plângerile noastre. Să-L rugăm 
să ne ierte, ca să nu prindă păcatul rădăcini în noi. 

Despre cel care ne face necazuri să spunem: „Acesta este cel care mi se face 
pricină de mântuire", ca să nu-1 înghită cu totul întunericul. 

Niciodată să nu gândeşti în mod viclean. Gândul cel viclean lucrează răutatea. 
Să rosteşti rugăciunea: Doamne Iisuse Hristoase, Fiul lui Dumnezeu, miluieşte-mă pe 
mine, păcătosul! şi atunci gândul cel rău nu se va putea cuibări în tine. Căci altfel, omul 
tău cel vechi se va răzvrăti. Nu o poţi scoate la capăt cu ceilalţi căci fiecare are capriciile 
sale. 

Duhul Sfânt nu se pogoară la cel mândru ca să-1 lumineze. 

Ca să nu cultivăm ura, să nu ne plămădim împreună cu răutatea, să spunem lui 
Dumnezeu Tatăl: Am păcătuit!... Să strigăm la Hristos, Care Şi-a vărsat Sângele pe Cruce, 
să ne rugăm tuturor Sfinţilor... Să prefaci răutatea (ura) din tine în bunătate. 

Mult-meşteşugăreţul diavol te prinde încet-încet în cursă şi atunci pleacă harul 
dumnezeiesc. Atunci nici rugăciune nu vei mai putea face. Dacă vei spune despre altul, 

care te-a necăjit cu ceva, „De ce să-mi facă mie astfel?", vei pierde harul. Eu, atunci când 
pătimesc aceasta, cad la picioarele vrăjmaşului meu, căci altfel ura va rămâne în mine. 

în Evanghelie, care este învăţătura lui Hristos, este interzisă răutatea. 

Să spui: „Doamne Iisuse Hristoase, Fiul lui Dumnezeu, miluieşte-mâ pe mine, păcătosul!" 
şi să te rogi lui Dumnezeu ca să-1 ierte pe vrăjmaşul tău, ca să nu se înrădăcineze răutatea 
întru tine, deoarece atunci vei deveni o ţarină neroditoare, stearpă, tară bunătate. Insă, 
dacă spun: Am păcătuit! şi las totul în seama Luminii şi O rog să ierte pe toată lumea, care 
este mai bună decât mine, dacă plec capul şi spun „Eu ce am făcut (bun) în viaţa mea?", 
aflu smerenie. Iar aceasta, adică să nu gândeşti că tu ai fost nedreptăţit, vine din 
rugăciune. Potrivit cu puterea rugăciunii vine şi smerenia. 

Numai cei care stau la picioarele lui Hristos alcătuiesc o familie separată. 
Insă, este nevoie de luptă. Să nu-1 lăsăm pe satana să ne întineze mintea ci, de îndată ce 
aduce gândul cel rău, noi să spunem: ,J)oamne Iisuse Hristoase, Fiul lui Dumnezeu, 
miluieşte-mă pe mine, păcătosul!" , căci puterea lui Dumnezeu este puterea bunătăţii. 

Pe mine, mulţi au căutat să mă doboare... n-o scoţi la capăt... de aceea au 
prigonit şi pe prooroci înainte de voi. De la început au fost prigoane... îţi dă una şi te 
distruge. Necredinţa celorlalţi este ca un munte. Supărarea este ca un munte. Este ca şi 
cum ai spune muntelui să se arunce în mare. Numai rugăciunea topeşte acest munte. Cui 
să spui acestea ca să-ţi treacă supărarea? De aceea, toţi cei care sunt credincioşi trebuie să 
se întâlnească să se încurajeze unul pe celălalt. 

Chiar dacă ai credinţă puţină, cât un sâmbure de muştar, mâhnirea va pleca. 
Dar dacă nu ai credinţă, atunci devii ca o fiară sălbatică. Nu vei avea pace şi astfel te vei 
îmbolnăvi sau te vei certa. Fie ca Bunul Dumnezeu să ne dea putere! Să strigăm: „Tu, 
Hristoase, Cel ce eşti tară de păcat şi Care Te-ai jertfit pentru lume, ajută-mă şi pe mine, 
păcătosul!" 

Desigur, mulţi îl respectă pe omul cel aspru, iar de cel blând şi nobil îşi bat 

joc. Oricâte fapte bune ai face, ele sunt călcate în picioare de aceştia, nu sunt văzute... 
Insă, (Evanghelia) spune să fiţi înţelepţi ca şerpii. Uite cum îmi amintesc aceasta. Pe când 
eram ciobănaş, să fi avut vreo 18 ani, deodată oile au fost cuprinse de căldură şi au 
început să se adune grămadă. în spate aveau soarele, iar în faţă vedeau nişte mure mari cât 
cireşele. Atunci am văzut un şarpe încolăcit care, atunci când m-a zărit, şi-a ridicat capul 
şi a început să şuiere. De îndată ce vroiam să-mi ridic toiagul ca să-1 lovesc, el îşi scotea 
limba. Am mânat oile înapoi, dar de îndată ce mi-am ridicat toiagul, şarpele a început 
iarăşi să şuiere. Nu poţi lovi un şarpe atunci când este încolăcit. Trebuie să-1 loveşti de la 
mijloc în sus, ca să-1 rupi în două, altfel se încolăceşte imediat în jurul gâtului. Dar eu am 
ales să mă retrag şi nu m-a muşcat. Era un şarpe uriaş, cu nişte pete albe pe el. 

Bunătatea, aici pe pământ, este îngropată, nu are loc între oameni, ci numai la 
Dumnezeu. Numai la El găseşti dreptate. 

Dacă o turmă de oi se netrebniceşte şi nu mai dă lapte, nu mai face miei buni, 
atunci turma se strică încet-încet. Se strică şi rasa şi atunci ciobanul nu-i mai poartă de 
grijă şi o dă la măcelar. Tot astfel se strică şi omenirea, încet-încet. Iar aceasta până când 
va veni mânia lui Dumnezeu peste neamul omenesc. Şi atunci, vai de noi... 

Să te bucuri atunci când eşti oaie în mijlocul lupilor. Satana este un musafir 
nepoftit în casa ta şi vrea să te răpească. Dumnezeu nu a luat diavolului dreptul de a ispiti, 
ci i-a lăsat-o pentru ca omul să fie încercat. Fără încercare nu se mântuieşte nimeni. 

Aşa cum plângea Maica Domnului pentru Fiul Ei, atunci când era pe Cruce, 
tot astfel plânge şi acum pentru fiecare creştin care crede în Dumnezeu. Odată, pe când 
mă rugam, am urcat la înălţime, sus la Tronul lui Dumnezeu, şi ceream ajutor... Aceasta s- 
a petrecut cu câţiva ani în urmă, atunci când am orbit din pricina diabetului. Deodată, am 
văzut o Femeie, ce purta un acoperământ pe cap şi care s-a apropiat de mine, privindu-mă. 
Şi în timp ce mă privea, lăcrima. Şi cu cât lăcrima mai mult, cu atât lacrimile ei 
străfulgereau mai tare. Privea la piciorul meu cel sănătos şi lăcrima... îmi amintesc şi 

acum acele lacrimi. Acele lacrimi au căzut în inima mea. Să nu le scoţi din inima mea! 
Am simţit multă bucurie şi mult curaj am primit când am văzut acele lacrimi, deşi eram 
orb. 

Altădată am văzut o lumină nesfârşită. Văzând acea lumină, ce urca de la 
pământ la cer, am fost cuprins de dor dumnezeiesc şi am început să spun cu toată inima 
mea: „Sfinte Dumnezeule... Sfinte Dumnezeule..." Sufletul meu se înălţa duhovniceşte. 
Dacă omul întâlneşte Lumina, se topeşte, precum se topeşte sarea fină în apă. 

Atunci când vine Lumina... Ca un vulcan... Şase, şapte ani după aceea, când 
îmi aminteam aceasta, lăcrimam şi strigam: „Sfinte Dumnezeule!..." 

Acestea nu se spun... Eu mă rog ca să mă vadă Maica Domnului, iar nu să o 
văd eu... Maica Domnului... harul Ei se află pe pământ. Să dobândim virtuţile. Sfinţii sunt 
aici şi se luptă ca să ne izbăvească. 

Aşa cum plângea Maica Domnului pentru Hristos Cel fără de păcat, tot astfel 
plânge şi pentru fiecare creştin. Plânge, dar nu O vedem. A o vedea nu ţine de noi. Este un 
„dar de sus". 

Unul, prin rugăciune, dobândeşte cunoaşterea de Dumnezeu, altul este omorât 
pentru credinţă. Să nu ne pierdem credinţa. Nu numai să citeşti, dar să şi pui în practică, şi 
atunci te va durea pentru Evanghelie. 

Cea mai mare dovadă a vieţii de dincolo este Maica Domnului, Care 
se roagă cu lacrimi Fiului Ei, aşa cum se ruga înaintea Crucii. 

<tgs 

Despre purtarea de grijă a lui Dumnezeu 



Când am împlinit 40 de ani, m-am îmbolnăvit de diabet. Mare binecuvântare! 
De multe ori, din pricina glicemiei ridicate, cădeam în comă, iar alteori, când scădea 
glicemia, ameţeam. 

Intr-o zi, pe când eram singur la câmp, m-a cuprins ameţeala, deoarece îmi 
scăzuse glicemia. Nu mai păşeam cu siguranţă şi deodată mi s-a părut că m-am ridicat în 
aer, de parcă aş fi fost la câţiva metri deasupra pământului. Ca să-mi revin, trebuia să 
mănânc ceva. Am început să frec spicele de grâu, aşa cum făceau uncenicii lui Hristos, şi 
să mănânc boabele de grâu. De îndată ce am ajuns în faţa şcolii, am strigat cu toată 
puterea ce-mi mai rămăsese: „Pâine!". Am scăpat atunci ca prim minune. 

Altădată, am pătimit aceasta în grădină. De îndată ce am deshămat calul, m-a 
apucat ameţeala, picioarele mi s-au înmuiat atât de tare, încât nu le mai puteam întinde. 
Atunci am înfipt ţăruşul în pământ şi m-am apucat de roţile căruţei ca să mă ridic. După 
două ore, când mi-am revenit, mâinile mele tremurau. In altă zi, pe când curăţăm 
zarzavaturi, deodată am văzut negru înaintea ochilor, mi-am pierdut simţirile şi am căzut 
în căruţă. Cât timp, nu ştiu. Altădată m-am întins pe drum. Bine că aveam cu mine un 
câine mic, care stătea deasupra capului meu în două picioare. Câtă cinste dau câinii 
omului!... Acest căţeluş m-a salvat atunci, căci aşa cum stăteam nemişcat în loc pustiu, 
dacă ar fi venit câinii ciobanilor, care erau ca nişte lupi, m-ar fi mâncat. 

De multe ori am fost izbăvit în chip minunat. Atunci, pe vremea partizanilor, 
era interzis să ieşi din sat. Toţi stăteau închişi în case. Din „A" trebuia să mergi până la 

A 

„B" ca să întâlneşti un om. Insă, eu îmi duceam oile la păscut în fiecare zi, apoi la staul, 
iar eu stăteam într-o cămăruţă cu un felinar mic. Gloanţele şuierau pe afară, iar oile 

stăteau în picioare, nu le lua somnul. Dimineaţa le duceam pe munte, la păscut. 

Intr-o seară, a venit unul şi a spus mamei mele: „Noi ne-am hotărât să-1 
omorâm pe Anastasie". Aceasta deoarece ei credeau că duc pâine partizanilor. Cu toate 
acestea, eu am continuat să-mi pasc oile pe nişte păşuni grase, unde numai iepurii 
mergeau. Soldaţii umblau în urmărire, dar eu mereu scăpăm. 

Intr-o zi, pe când eram într-o poiană, am văzut trecând pe aproape nişte soldaţi 
cu căciuli negre şi cu mitraliere în spate. O companie întreagă a trecut. Insă, îngerul 
Domnului m-a ocrotit. Pe atunci să fi avut vreo 17-18 ani. Şi pe când treceau aceia pe 
lângă mine, nici o oaie nu a zbierat sau s-a mişcat. Nici un câine nu a lătrat. Aceştia, care 
fuseseră scoşi din temniţă şi înarmaţi, au trecut la 5 paşi de mine. Am văzut apoi pe unul 
care era înarmat şi care înainta ca un arici. După aceea, am urcat pe munte, iar unii săteni 
m-au întrebat dacă am văzut ceva, însă eu le-am spus că nu am văzut nimic. 

Când vroiam să dorm, mă întindeam într-o groapă ca într-un mormânt şi 
dormeam. Pe atunci, în vremea războiului cu partizanii, Rusia nu trimitea nici măcar o 
aspirină, dacă comuniştii nu cucereau vreun oraş. 

Acum să povestesc o întâmplare, ca să vezi cum Hristos Cel tară de păcat 
întotdeauna ajută. Ai cerut ajutor? Nu caută să vadă cine eşti. Odată, partizanii fuseseră 
prinşi în munte într-o ambuscadă. începuseră să moară de foame. Atunci, căpitanul lor le- 
a spus: „Lăsaţi armele jos ca să ne facem cruce!..." Apoi, unul din ei a plecat cu o echipă 
şi au adus alimente pentru 2 luni de zile. 

Dumnezeu şade pe tronul Său şi nu se mişcă; de aceea L-a trimis pe Fiul Său, 
Hristos. Stă pe tronul Său nemişcat. Este puterea bunătăţii nemişcate. Să ne amintim ce a 
spus Filip lui Hristos: ,^irată-ne nouă pe Tatăl!" Şi ce i-a răspuns? „De atâta timp sunt cu 
voi si nu credeţi?" 

De câte ori am fost izbăvit de la moarte... Astfel am început să cred în 

purtarea de grijă a lui Dumnezeu. Dacă vei striga după ajutor, vei vedea... 

De două ori am fost izbăvit de la accident. Prima dată aşteptam să trec de 
cealaltă parte şi deodată a venit un tir cu platformă, ca un vârtej. A dărâmat un stâlp de 
telefon, s-a izbit în cafenea şi s-a înfipt într-o casă. Cum de m-a luminat Dumnezeu şi m- 
am tras deoparte? 

Altădată era noapte, ţineam calul de frâu şi eram gata să traversez când, 
deodată., a venit un tir. Atunci, calul şi-a întors capul şi m-a tras înapoi. „Iată... de atâta 
timp sunt cu voi, FilipeT. 

Atunci, pe vremea războiului, satul nostru era sub supraveghere. Odată, ai mei 
mi-au spus să duc lapte şi pâine la câmp. Satul era împrejmuit cu sârmă ghimpată şi 
înconjurat de cazemate. Soldaţii, de îndată ce m-au văzut, au început să mă lovească cu 
patul puştii ca să mă înfricoşeze. Eu însă am alergat în rugi ca să scap. Oile stăteau sub 
platani. Mi-am ridicat mâinile la rugăciune, dar îndată m-a lovit unul cu cartuşiera. 
Atunci, altul a strigat: „Panaghioti, nu! Acesta este unul dintre cei mai buni!". Şi astfel am 
fost izbăvit. 

Altădată, să fi avut vreo 35 de ani, mergeam cu căruţa. Deodată, o maşină s-a 
izbit în căruţă. Calul a murit iar pe mine m-au dus la spital. îmi amintesc că mi-au dat 
cinci mii pentru cal şi 2100 pentru căruţă. 

Despre pocăinţă şi iertarea păcatelor 



Hristos Cel fără de păcat nu cercetează trecutul. „Că nimeni nu este fără de 
păcat, fără numai Tu Cel ce poţi...". Insă, nu cumva să păcătuieşti din nou. Dumnezeu îţi 
spune: Acum, că m-ai cunoscut, trebuie să te înrolezi. Opreşte-te acolo unde eşti. Pe cel 
care cere ajutor, Dumnezeu îl va izbăvi. Păcatul este ca ploaia, dacă ieşi afară, te vei uda. 

Izvorul bunătăţii, Dumnezeu, iartă chiar şi în ultima clipă. De îndată ce crezi, 
te luminează. Dacă nu ne-ar ierta, nu am primi lumină. 

Anastasie auzea în fiecare zi sinaxarul zilei. Odată, când a auzit despre 
Sfântul Moise Etiopianul, a spus: „Dacă şi acesta s-a izbăvit de păcat şi s-a sfinţit, 
înceamnă că Dumnezeu dăruieşte tuturor harul Său. Când ceilalţi i-au spus: măi, negrule, 
acesta şi-a spus sieşi: Sunt oare vrednic să vorbesc oamenilor? De aceea, să ai înaintea 
ta păcatele tale, şi atunci nu vei mai judeca pe nimeni, căci aproapele tău din 
cărbune poate deveni diamant". 

Este un lucru rău ca omul să fie prins în cursă, căci atunci nu mai scapă uşor 
din stăpânirea întunericului. Pocăinţa este haina omului celui nou. Omul se naşte din nou 
atunci când se pocăieşte. II umbreşte harul lui Dumnezeu şi spune „Am păcătuit!", şi 
atunci se naşte din nou. Dacă vei primi pe Hristos înăuntrul tău, ca un magnet te va atrage 
la rugăciune. Aşa cum o haină o speli atunci când are o pată, tot astfel şi cu rugăciunea. 

Bunătatea lui Dumnezeu este mai mare decât dreptatea Lui. Aceasta 
s-a arătat şi în Ninive, când S-a milostivit de cei 120.000 de copii. Să ne pocăim şi să 
devenim alţi oameni. Să ne pocăim şi să devenim alţi oameni. Să ne îmbrăcăm cu 
Evanghelia, care nu este altceva decât învăţătura lui Hristos. Păcatele, chiar dacă ar fi cât 
firele de păr de multe sau cât frunzele copacilor, toate se şterg dacă crezi. Dacă unul va 

reuşi să iasă din ceată si să se unească cu Dumnezeu, va fi ca un erou. 

Dacă păcatul va încovoia sufletul nostru, atunci el se face precum sarea în 
bucate. Se face pricină de a fi slăvit Dumnezeu, dacă ne pocăim pentru el. Şi greşeala pe 
care o faci să nu te arunce în deznădejde, ci fa o rugăciune astfel încât mintea ta să ia o 
întorsătură bună. 

Acel har al pocăinţei care te-a cercetat în acel ceas, acea umilinţă, are nevoie 
de stăruinţă în rugăciune ca să o dobândeşti. 

Atunci când sufletul tău plânge, nu o faci cu puterea ta, ci Altul este Cel Care 
te luminează. 

Omul este ca o plantă. Aşa cum vântul îndoaie planta, tot astfel şi păcatul 
încearcă să învovoieze sufletul. 

Dumnezeu te va lumina ce să faci, ajunge numai să dobândeşti 

bunătatea. 

Odată, pe când eram la câmp, am auzit sunând clopotul bisericii. Când am 
întrebat pe cineva ce se întâmplase, acela mi-a răspuns: A venit duhovnicul! Te-ai spovedit 
vreodată? 

De îndată ce am auzit, am deshămat calul şi m-am dus la biserică. Numai prin 
luminare de sus se schimbă omul. Atunci când păcătoşii se pocăiesc, îşi mobilizează toate 
puterile pentru a face bine. Iar aceasta este o minune a lui Dumnezeu. 

Corabia care este legată, chiar şi în timp de furtună, are nădejde de scăpare. 

Iehoviştii sunt neghine. Aşa cum răsar neghinele după ce semeni, tot astfel şi 
aceştia. Odată, eu m-am contrazis cu unul din aceştia si de atunci nu încetez să mă rog 

5 " 5 5 O 

pentru el ca să se pocăiască. 

Odată, a venit în satul nostru unul care susţinea că este credincios. Când si-a 

" 5 5 

terminat predica sa, eu l-am invitat la noi acasă, deoarece aveam obiceiul să găzduiesc pe 
cei străini. Dimineaţa când s-a trezit, m-a întrebat de câţi ani sunt căsătorit. 

5 " 5 

- De 5 ani, i-am răspuns. 

- Câţi copii ai? 

- Doi. 

Atunci a sărit în sus strigând: 

- Ucigaşilor! Ucigaşilor! Unde sunt ceilalţi trei? In fiecare an trebuia să aveţi 
un copil. Pe ceilalţi i-ai omorât! 

Dar eu nu omorâsem niciunul. 

- Şi care Scriptură citeşti? m-a întrebat din nou. 

Atunci i-am arătat Scriptura (Biblia) pe care o aveam. Această Biblie o 
cumpărasem la vârsta de 16 ani cu banii luaţi din vânzarea unui animal. Nu mă despart 
niciodată de ea. In armată o aveam tot timpul cu mine şi o citeam la arătare. Insă, odată, 
m-au certat şi am început să o citesc în ascuns. Dar, la o alarmă, mi-a căzut şi am pierdut- 
o. A găsit-o bucătarul, am luat-o şi m-am bucurat atât de mult, încât nu pot spune. 

De îndată ce a văzut-o, a început iarăşi să strige: 

- Aruncati-o! Aruncati-o! 

5 5 

Apoi s-a dus la cafenea şi a început să mă clevetească spunând: „Nici 
măcar bună ziua să nu-i daţi lui Anastasie, căci este necredincios!". Insă eu nu m-am 
plâns, ci am mers la preot şi l-am întrebat, arătându-i Evanghelia, dacă nu cumva mă aflu 
în înşelare. „Nu", mi-a răspuns preotul, iar eu m-am liniştit. 

Altădată a venit un altul mai bătrân, de vreo 80-85 de ani. Purta un palton gros 

şi spunea: 

- Fericiţi cei ce au văzut si nu au crezut. 

5 5 

- Nu, i-am spus eu, în Evanghelia noastră scrie tocmai contrariul. 

Insă acesta o ţinea pe a lui. L-am găzduit şi pe acesta în casa mea. Seara, când 
m-am dus să beau apă, am trecut pe holul unde îl pusesem să doarmă, deoarece aveam o 
singură cameră. Acesta se culcase îmbrăcat şi avea lângă el o măciucă cât el de mare, pe 
care o ţinuse până atunci ascunsă sub palton. M-am temut să nu-mi răpească arma, 
deoarece pe atunci eram înrolaţi în armată. Şi astfel, am fost nevoit să-mi ascund arma sub 
pat. Dimineaţa, femeia mea a văzut dormind unul cu o bâtă, iar altul cu o armă. 

Odată, când l-am întrebat dacă este bine ca să-i atragem pe tineri la Biserică, 
să vină îmbrăcaţi aşa cum poartă şi în afara Bisericii (cercei în ureche, etc), bătrânul 
Anastasie a răspuns: „Biserica nu este teatru, care să vrea să vândă cât mai multe bilete. 
Scopul este ca cei care vin să creadă în cealaltă viaţă, înviere, a Doua Venire, căci altfel ce 
să faci cu mulţimea... căci ca să-i iei cu binisorul si să-i aduci la Biserică asa cum sunt...". 

5 5 5 5 

Amintiri ale lui Anastasie 



Anastasie, atunci când îşi termina treaba, citea mult din Sfânta Evanghelie. 
Aceasta îl ocrotea. In timpul războiului cu partizanii, toţi au plecat din sat, iar el a rămas 
singur cu oile. Ziua păştea oile, în timp ce gloanţele şuierau pe lângă el, iar noaptea citea 
Evanghelia, pe care o purta mereu cu el, lângă inimă. 

La turmă avea nişte câini atât de sălbatici, încât nu lăsau să treacă nici măcar 
o pasăre în zbor. 

într-o zi, pe când se afla cu oile într-o livadă cu păşune bogată, a văzut 
apropiindu-se o companie. Oile bătrânului Anastasie, care dacă auzeau un zgomot cât de 
mic, se speriau şi rugeau, aum însă, când soldaţii au ajuns lângă ele, s-au despărţit în 
două, ca si cum ar fi deschis un drum. Nici câinii, la rândul lor, nu s-au mişcat deloc si 
nici n-au lătrat. Şi astfel, soldaţii au trecut de parcă nimeni nu se afla acolo. Cu toate 
acestea, Anastasie nici măcar nu s-a gândit să spună aceasta cuiva sau să se întrebe cum 
de nu l-au văzut. Ci, pur şi simplu, a crezut că puterea lui Dumnezeu 1-a ocortit. 

Anastasie a răma orfan de tată încă de mic, iar mama lui a murit în ziua în 
care el s-a eliberat din armată. Intre rudele sale după mamă, a existat şi un pustnic. 
Bunicul său avea atât de multă avere, încât ciobanii care îi păzeau oile, deoarece erau 
multe, le supravegheau de pe cai. Tatăl lui Anastasie a crescut printre străini, pentru că a 
rămas orfan de ambii părinţi încă de la vârsta de 9 luni. Orfan cu un cufăr de lire de aur... 
Când a mai crescut puţin, i-au dat o „copită", i-au luat averea şi l-au alungat. 

Avea multă credinţă. Când au venit refugiaţii în satul X, care era metoc al 
Sfântului Munte, acesta a cumpărat cu mulţi bani o icoană a Sfinţilor Doctori fără de 
arginţi şi a dus-o în satul în care s-a stabilit. Când au auzit locuitorii unui sat vecin de 

aceasta, au venit ca să ia icoana, dar el s-a închis în biserică şi nu a ieşit de acolo până ce 
au plecat. 

Odată, pe când Anastasie era de 16 ani şi păştea oile, a fost cercetat de harul 
dumnezeiesc şi de atunci a făgăduit să urmeze calea virtuţii. Fraţilor săi le spunea: „ Veniţi 
să cădem jos ca să ne rugăm şi să ne mântuim sufletul!" Dar ei îl luau în râs, spunându-i: 
„De ce să cădem jos? Ca să ne spargem capul?". 

încă de mic a muncit mult. Lucra de dimineaţa până seara. Era foarte harnic, 
deşi lucra puţin cam încet. Când îşi făcea cruce sau se închina la icoane în biserică, o 
făcea foarte încet si cu multă evlavie. 

La început a avut 300 de oi, după aceea s-au împuţinat. In cele din urmă le-au 
vândut alţii, nedreptăţindu-1 astfel pe sărmanul Anastasie. De atunci a început muncile 
agricole. Avea 18 pogoane. Atunci când secerau grâul pe ogoare, lucrau toată ziua. Seara 
secera trifoiul cu coasa, iar dimineaţa muncea de la ora 2 până în zorii zilei. Din pricina 
muncii continuue nu mai avea nici poftă de mâncare. De multe ori aducea mâncarea 
înapoi aşa cum o luase. Şi pe atunci avea doar 25 de ani. Cultivau mazăre şi altele, dar 
duminica nu lucra, chiar de ar fi luat foc ţarina. 

Când a început să cultive legume, a închiriat un ogor foarte nefertil şi a 
muncit foarte mult până 1-a făcut bun pentru semănat. A făcut din el 15 pogoane de teren 
arabil. S-a ostenit mult ca să scoată cu sapa şi cu cazmaua papura, a cărei rădăcină este ca 
o buturugă. Dar de îndată ce a semănat nişte praz şi ţelină, a venit proprietarul să ia ogorul 
înapoi, cerându-i să plece. Şi astfel, după ce a reuşit cu greu să vândă produsele, a fost 
nevoit să găsească alt ogor, a luat cei mai buni harbuji (pepeni) şi i-a dus celui care îl 
alungase. Şi nu numai aceasta, dar i-a săpat şi ogorul pe ascuns. Un cunoscut de-al său, 
când a văzut aceasta, a început să strige: 

- Bre, eu, dacă aş fi fost în locul tău, l-aş fi sugrumat. 

- Să te bucuri când eşti nedreptăţit şi să plângi atunci când nedreptăţeşti pe 

alţii. 

Atâta timp cât ne aflăm în această viaţă, spunea el, nu trebuie să existe om 
căruia să vorbim şi asupra căruia să ţinem răutate deoarece, atunci când vom pleca din 
această viaţă, nu vom mai putea să îndreptăm aceasta. „Lasă lumea să vorbească, iar tu 
să-ţi faci datoria ta cea către Dumnezeu. Căci atunci când vei cere ajutorul Lui, îl vei 
avea şi vei fi răsplătit şi pentru răbdarea ta"", spunea Anastasie. 

Nu spunea vreodată „eu" şi nu vorbea despre experienţele sale personale decât 
atunci când îl întrebai. După întrebări stăruitoare despre rugăciune, răspundea cu şovăire 
povestind câteva din experienţele sale personale. „Trebuie să-ţi aduni mintea în rugăciune 
ca să ajungi la înălţime şi să-1 faci pe cel pentru care te rogi să se roage el însuşi lui 
Dumnezeu". Pentru unii oameni însă, spunea că nu poate să-i ajute şi să-i ridice la 
înălţime ca să se roage. 

Atunci când afla că a murit cineva, se ruga pentru el. Viaţa lui era 
rugăciunea. Singurul lucru pe care-1 cerea pentru sine era acela de a mai trăi vreo 2-3 ani 
ca să se roage. Aceasta o spunea la început, atunci când începuseră complicaţiile bolii 
sale, pentru că în ultimul timp se ruga pentru alţii şi spunea: „Eu sunt mulţumit de viaţă. 
Ceea ce am cerut de la Dumnezeu, aceea de a-mi dărui încă puţin timp ca să mă rog, am 
primit. Nu vreau altceva". 

Mai târziu, când din pricina amputării unui picior a fost nevoit să rămână în 
camera sa şi să se slujească de un cărucior, spunea: „Lasă, să paralizeze tot trupul meu, 
numai mâna mea cea dreaptă să nu paralizeze, ca să-mi pot face cruce". 

Odată, când i-am propus ca să-1 scoată afară cu căruciorul ca să facă o 
plimbare şi ca să mai alunge singurătatea, el a răspuns: „Şi cine v-a spus că sunt singur? 
Eu am compania Sfinţilor". 

Avea o mare sensibilitate duhovnicească şi de aceea putea simţi dacă cineva 
străin sau din familia sa avea vreo nevoie. Atunci, el se ruga pentru acela şi spunea: 
„Niciodată să nu ne pierdem credinţa, orice ni s-ar întâmpla". Adeseori spunea: „Sfârşit 
creştinesc vieţii noastre...". Iar atunci când se împuţina cu sufletul, spunea: „Ah, de ce vin 
astfel de clipe?". Dar era de ajuns să-i amintească cineva o pildă din Evanghelie ca el să 
spună: „Acum am prins curaj". Apoi mulţumea de multe ori celui care îi dădea cuvânt de 
mângâiere. Era foarte binevoitor, cu multă mărime de suflet, dar şi cu acrivie (stricteţe) în 
cele duhovniceşti. 

Intr-o vară se afla pe câmp cu cei doi copii ai săi care, pe atunci, erau mici. 
Fiindcă era foarte cald, iar ei erau însetaţi, cei doi copii l-au rugat: 

- Să tăiem un pepene ca să-1 mâncăm. Ne este sete. 

- Nu ne aparţine. Cum să luăm un lucru străin? 

Dar apoi i s-a făcut milă de ei şi a tăiat un pepene. Dar de îndată ce s-au întors 
în sat, s-a dus la proprietarul ogorului şi i-a plătit acel pepene. Aceasta a facut-o deoarece 
nu voia să nedreptăţească pe nimeni. Era foarte corect şi cinstit. 

Alteori spunea: „Noi să-i iubim pe toţi. Dumnezeu este Dumnezeul binelui, 
Puterea bunătăţii, un Izvor ce revarsă mereu bunătate. Să eviţi cearta, căci dacă intri în 
conflict cu cineva, se răzvrăteşte sufletul tău şi apoi îţi trebuie 10 zile ca să te linişteşti, să 
te regăseşti pe tine însuţi. Rugăciunea pe toate le rezolvă. Când te rogi, este ca şi cum ai 
face o declaraţie în care te consideri vinovat de cele întâmplate". Se bucura mult atunci 
când asculta tropare şi spunea: „Psalmodia este lucrarea puterilor netrupeşti". 

Deşi pentru el, care avea o astfel de boală, mâncarea era medicamentul său, 
aşa cum se spune, el însă era aspru cu sine însuşi în ce privea postul. Până la sfârşitul 
vieţii sale a postit lunea, miercurea şi vinerea. „Eu îmi voi face datoria", spunea el. 

încă de mic copil a avut o fire robustă, deşi era mic la trup. La sărbători, când 

se făceau lupte, potrivit datinei, el ieşea întotdeauna câştigător. Avea o memorie bună şi 
era foarte bun la aritmetică. Atunci când voiau să calculeze ceva, îl întrebau, iar el le 
răspundea îndată, fară să folosească hârtie şi creion. Când era tânăr, putea să care la subraţ 
chiar si două oi deodată. Cei din sat îl chemau întotdeauna atunci când un animal se 
îmbolnăvea sau voia să fete. Chiar şi atunci când era mic copil, nu se temea să meargă pe 
munţi sau jos la lac şi să ducă ciobanilor mâncare. Oriunde îi spuneau să se ducă, el 
mergea. 

Pe atunci, combinele erau foarte puţine. Ii spuneau: „Anastasie, aleargă la lac 
şi adu combina!" Când pleca de acolo, alţii îi spuneau „Anastasie, fugi în cutare loc, pe 
munte!", iar el îndată se ducea. In cele din urmă a găsit combina, s-a urcat lângă şofer şi a 
venit cu ea la ogorul său. Dar vecinul său a convins pe şofer să meargă mai întâi la ogorul 
său, lucru care 1-a făcut să se certe cu unele rude ale lui Anastasie. Seara a căzut o ploaie 
şi, astfel, ogorul lui Anastasie a rămas nesecerat. Insă, ca să nu simtă înăuntrul său răutate, 
el s-a dus în acea seară şi a secerat ogorul aceluia, deşi dimineaţă trebuia să înceapă lucrul 
pe ogorul său. Până şi apa o aduceau de la iaz. Pe atunci beau apă din iaz. Mergeau cu caii 
la iaz, îi adăpau, iar apoi încărcau pe ei butoaie cu apă şi se întorceau în sat. 

Odată, pe când lucra la un proprietar care înjura de cele sfinte, Anastasie 1-a 

întrebat: 

- De ce mă înjuri? 

- Nu pe tine te înjur, i-a răspuns acela. 

- II înjuri însă pe Tatăl meu şi aceasta nu o voi răbda. 

Şi, în ciuda sărăciei în care trăia, a încetat să mai lucreze la acela. 

<tgs 

Alte mărturii 



Anastasie ajunsese ca un miel fară de răutate. Era şi foarte cinstit. Când 
cumpăram de la el zarzavat, ne dădea întotdeauna mai mult decât plăteam. Când se 
întâmpla vreodată să nu aibă rest - o sumă foarte mică, câţiva bănuţi - nu uita aceasta ci, a 
doua zi, lăsa la uşa noastră fie o varză, fie 2-3 ridichii. Şi aceasta o făcea, deşi ne punea 
mai mult în cântar. Iar atunci când spuneam că nu este nevoie, el răspundea: „Ba nu, ci vi 
se cuvine! Vi se cuvine!". 

Când şi-a început negustoria cu zarzavaturi, a spus femeii sale: „Eu voi face o 
grădină, voi lua cântarul în mâini şi voi începe să vând zarzavaturi, dar în cealaltă viaţă nu 
vreau să atârn de limbă" (adică să facă vânzări nedrepte). 

Odată, o femeie, în graba ei de a alege zarzavaturi, a speriat calul, iar acesta s- 
a tras făcând astfel ca roata carului să treacă peste piciorul ei. Anastasie s-a mâhnit mult 
pentru aceasta. „Te-am păgubit! Iartă-mă! Te-am păgubit!", spunea el. Mult timp după 
aceea, desigur, fară să fie el de vină pentru acest accident, când acea femeie voia să 
cumpere ceva, el nu-i lua bani. 

Anastasie se nevoia în ascuns. Nimeni nu ştia nevoinţa sa. Cele pe care le ştim 
despre el sunt faptele pe care le-am trăit lângă el, iar învăţăturile pe care a apucat să ni le 
lase au fost din perioada când el a orbit. Iar atunci când spunea ceva, accentua: „Acestea 
vi le spun ca să prindem curaj, aşa cum şi voi îmi spuneţi despre Evanghelia noastră. Să 
nu le spuneţi aşa formal". 

Când îl întrebam cum să ne rugăm pentru ceilalţi, spunea: „După ce te aduni 
în tine însuţi, II aduci înaintea ta pe Hristos, Cel ţintuit pe Cruce, cu Sângele curgându-I 
din mâini şi din picioare, îl iei pe acel om şi-1 pui să îngenuncheze înaintea lui Hristos şi 

să se roage el însuşi. Insă, pe unii nu pot să-i prind în rugăciunea mea". 

Odată, când s-a rezolvat problema cuiva pentru care se rugase, bătrânul 
Anastasie a spus: Slavă Ţie, Dumnezeule! Rugăciunea mea a „prins". Aceasta, desigur, nu 
a spus-o persoanei pentru care se rugase, ci unei alte persoane, dar şi acesteia cu multă 
reţinere. 

Bătrânul Anastasie era un om liniştit si răbdător. Odată, a luat un cal dintr-un 

5 5 " 

sat vecin. Era un cal mare, mândru şi iute încât bătrânul nu se putea ţine de el. Dar, după o 
lună de zile, calul s-a deprins cu mersul lui Anastasie. 

Uneori veneau clipe când, fiindcă stătea închis de ani de zile, orb, se împuţina 
cu sufletul. Insă, spunea că atunci când îi veneau aceste mâhniri, ca nişte săgeţi, toată acea 
greutate o arunca în rugăciune şi, astfel, se uşura. 

Nu se împotrivea niciodată nimănui, chiar dacă cineva îl nedreptăţea. Odată, 
pe când alegea bob, iar femeia lui stătea aplecată şi umplea o tinichea, a venit deodată un 
bou şi a lovit-o, aruncând-o la pământ, căci erau acolo nişte vaci sălbatice care 
împungeau. Şi, deşi îl înştiinţaseră pe stăpânul vacilor despre aceasta, acela însă rămânea 
nepăsător. Atunci, Anastasie, fără să se mânie, a spus numai aceste cuvinte: „De ce le-ai 
adus, oare, atât de aproape de noi?". Chiar dacă i-ai fi distrus toată averea, el nu se mânia. 

Despre pomenirea morţii şi despre sfârşitul său mucenicesc 



„Noi nu suntem nemuritori. De vreme ce există moarte... Ei, ajunge cât am 
trăit... După 70 de ani eşti clandestin pe acest pământ. Am fost atâţia fraţi... numai eu am 
rămas. De acum gata, am mâncat vacile cele grase...". 

Despre bolile sale, spunea: „Dacă omul nu ajunge în acest punct, la 
acest declin, prin boală, nu poate să intre în noimă (în sens, înţeles)". 

După nenumărate internări în spitale, cu puţin timp înainte de a muri, spunea: 
„Boala este bună, căci te ajută să nu te revolţi. Să fim mulţumiţi cu ea şi să-L slăvim pe 
Dumnezeu spunând: Slavă Ţie, Dumnezeule! Să spunem de miliarde de ori Slavă Ţie, 
Dumnezeule!". Iar apoi plângea, spunând: „Sfinte Dumnezeule! Hristos Cel tară de păcat 
ce vrea de la noi? Sfârşit creştinesc. El a venit în lume să mântuiască pe cei păcătoşi. Să-1 
rugăm pe îngerul păzitor, care va veni când vom muri, să ne păzească ca să nu ne ia 
duhurile cele viclene... Ah, Dumnezeul meu, mântuieşte-mă! Ah, Dumnezeul meu, 
mântuieste-mă! Milostive, miluieste-mă Dumnezeule! Maica Domnului, Care este ca o 
mamă, să ne primească în staulul oilor..." 

Şi, deşi el însuşi suferea îngrozitor din pricina piciorului cangrenat, simţind 
că parcă i l-ar fi tăiat, şi mai avea şi dispnee, ce o căpătase din pricina insuficienţei 
cardiace, se ruga pentru alţii. In ultimele zile ale vieţii sale, spunea: „Ah, Dumnezeul meu, 
mântuieste omenirea! Dumnezeul meu, mântuieste omenirea! Nu vreau nimic altceva 
decât să-mi dai putere de a purta Numele Tău în inima mea...". 

Bătrânul Anastasie a murit la spitalul Papanicolau (Tesalonic), unde i se 
făcuse o nouă internare, pe data de 30 august 2004, fară să-şi piardă deloc simţirile sale. I- 
a sărutat femeii sale mâinile, care atâta timp l-au slujit, după care şi-a dat în pace sufletul 

său. 

Cu o săptămână înainte de a muri, a suferit dureri îngrozitoare din pricina 
rănilor de la piciorul cangrenat. Mai avea şi dispnee din pricina inimii, dar cu toate 
acestea el nu înceta să facă rugăciuni. A avut mintea limpede până în ultima clipă. înainte 
de a muri, şi-a luat rămas bun de la femeia sa, ca şi cum ar fi plecat în călătorie. După 
puţin timp, ea 1-a văzut încrucişându-şi mâinile şi spunând: „Maica Domnului, izbăveşte- 
mă!" iar faţa lui strălucea. Apoi şi-a deschis uşor gura, iar femeia lui a văzut ieşind ceva 
ce semăna cu o ceaţă albă, cu o păsărică plouată, care urca la cer. Şi cu cât urca la cer, cu 
atât îşi deschidea aripile. Aceasta a văzut-o până când acea pasăre a dispărut. Era în zorii 
zilei de 30 august 2004. In acea zi, Anastasie trebuia să intre din nou la chirurgie ca să-i 
taie şi celălalt picior, deoarece cangrena se întindea. 

Un creştin care 1-a cunoscut îndeaproape pe fericitul Anastasie Malamas, 
omul răbdării, al rugăciunii, al nerăutăţii şi al învierii (în lb. greacă anastasie = înviere), a 
spus: „Eu, orice mi-ar face, nu voi înceta, după cele pe care le-am văzut, să spun 
că există ALTĂ VIAŢĂ şi că ea începe după moarte". O atât de mare influenţă a 
avut asupra sa viaţa robului lui Dumnezeu, Anastasie. Ceea ce nu au reuşit să facă multele 
predici, a reuşit pilda sfântă a luminatului şi cu har înzestratului rob al lui Dumnezeu, 
Anastasie. 

Fie ca lumea noastră, ce se poticneşte în întunericul păcatului, să aibă şi alţi 
oameni simpli, curaţi şi luminaţi ca Anastasie, „tară de carte şi orbi şi neînţelepţi în ochii 
lumii, ca să ne luminăm noi, cei deştepţi", cei care considerăm că vedem, dar bolnavi de 
necredinţă şi pururea-cugetători de cele păcătoase şi deşarte. 

Iubiţi cititori, fie ca pilda luminoasă a credinciosului rob al lui Dumnezeu, 
Anastasie, omul rugăciunii, al iertării şi al bunătăţii, să ne întărească, astfel ca şi noi să 
trăim aici pe pământ cu întreagă-înţelepciune, dreptate şi dreaptă credinţă, să ne facem 
pildă pentru semenii noştri şi astfel să ne mântuim! 

